
Editorial 

Pe ţeava puștii 

Sturzul și graurul 

Fazani la început de Făurar 
„Câini de stână” 

Sarea cea de toate zilele 


ki RA mate TIRES 


PT 


EDITORIAL 


e 4 


VÂNĂTOARE 


Li n A> 
BAUT Ae 
b a: 


Du atăt! CTE 3 
Să TETA ata A at T ANY 
TI TRR Ce N E 


România este, orice s-ar spune, o ţară binecuvântată de natură. 

Relieful său echilibrat, considerat 1/3 în zona de munte, 1/3 în zonă de deal și 1/3 în 
zona de câmpie, expunerile sale diverse și situarea ţării la confluenţa celor trei mari 
climate regionale, oceanic dinspre vest, mediteranean dinspre sud-est și continental 
dinspre nord-est, au determinat existenţa unei multitudini de microclimate locale și, 
implicit, unei diversităţi extraordinare de floră și faună sălbatică. 


ar nu numai atât. România are 
D: pământ aparte de fertil, 

unul dintre bunurile sale (stra- 
tegice) cele mai de preț, din Dobrogea 
şi Bărăgan, cu cernoziomul lor ciocola- 
tiu, până la granița de vest şi nord a 
tării, cu cernoziomuri negre cum nu se 
mai găsesc spre nordul continentului. 
În subsolul României se mai găsesc re- 
zerve uriașe de apă nepoluată, un alt 
bun de preț deocamdată neluat în 
seamă, însă strategic și el în perspectiva 
crizei mondiale de apă curată ce se în- 


trevede mai curând decât se crede. 
Apoi, mai mult de jumătate din Munţii 
Carpaţi sunt situaţi în România, ca de 
altfel și aproape întreaga suprafață a 
Deltei Dunării, două zone rămase încă 
naturale și, cât de cât, sălbatice. În Ro- 
mânia mai sunt conservate cca. 
220.000 ha de pădure virgină, marii 
prădători zonali (urs, lup, râs) viețuiesc 
aici în cea mai mare densitate din 
lume, iar baza genetică a faunei și florei 
a rămas deocamdată pură, cum în pu- 
ţine țări din Europa se mai întâlnește. 


În sfârșit, România are încă, în li- 
bertate, o faună cinegetică de o valoare 
inestimabilă, nemetisată și nedegene- 
rată prin încrucișări condamnabile, 
precum în ţarcurile de pretinsă vână- 
toare și în terenurile repopulate perio- 
dic din multe ţări europene. Dovadă, în 
acest sens, stau mărturie recordurile 
mondiale la capră neagră, craniu de pi- 
sică sălbatică, craniu de urs și blănuri 
de urs şi lup, precum și numărul foarte 
mare de medalii de aur, argint și bronz, 
care au situat România pe primul loc la 

ele, ia 


Bogata săraca 
Românie 


9 România are o șansă 

extraordinară de a se 
redresa din starea 
falimentară în care se 
găsește, dar nu distrugând 
mediul, vânzând pământul, 
otrăvind apa din subteran, 
furând pădurea și 
masacrând fauna 
cinegetică, pe lucruri de 
nimic, ci din contră, 
protejând și conservând 
aceste resurse naturale 
regenerabile, măcar în 
starea actuală, ca bunuri 
strategice de cel mai mare 
preţ, pentru ţară. 


majoritatea Expoziţiilor internaționale 
sau mondiale de vânătoare. 

Așadar, România posedă un capital 
colosal de resurse naturale, care pot 
constitui o bază extraordinară de dez- 
voltare durabilă. Fiindcă nu poţi con- 
cepe o dezvoltare durabilă, doar bazată 
pe resurse financiare, fără resurse na- 
turale pure. Sub acest aspect, România 
se poate înscrie printre marii negocia- 
tori ai Europei și ai lumii, conștienți de 
pericolul alimentaţiei pline de „E”-uri și 
aducătoare de boli greu sau imposibil 
de tratat, în condiţiile în care societățile 
pe care le reprezintă sunt dornice, ca să 
nu spunem disperate, după hrană bio 
și apă curată, de foarte bună calitate. 

Nu am adus în discuţie bogăţia sub- 
solului României în minereuri feroase 
și neferoase, unele extrem de rare, în 
sare, cărbune, petrol şi gaze, deoarece 
exploatarea sau  supra-exploatarea 
celor mai multe dintre acestea a fost ce- 
dată deja, în condiții mai mult decât 
discutabile, marilor corporaţii, care nu- 
şi fac deloc treaba prin metode și cu 
mijloace „prieteneşti” față de mediu. Să 
ne gândim doar la proiectele otrăvi- 
toare privind Roșia Montană și Pun- 
geşti și punem punct acestei discuții. 

Așadar, România are o șansă extra- 
ordinară de a se redresa din starea fa- 
limentară în care se găsește, dar nu 
distrugând mediul, vânzând pământul, 
otrăvind apa din subteran, furând pă- 
durea și masacrând fauna cinegetică, 
pe lucruri de nimic, ci din contră, pro- 
tejând și conservând aceste resurse na- 
turale regenerabile, măcar în starea 
actuală, ca bunuri strategice, de cel mai 
mare preţ, pentru ţară. 

În România de astăzi se simte însă 
nevoia aplicării unei strategii de dez- 

voltare durabilă, coerentă, concretă și 
prietenoasă faţă de natură și mediul 
nostru înconjurător de viață. 

Iar o asemenea strategie, de dezvol- 
tare durabilă a României, există încă 
din anul 2008, dar este mai puţin cu- 
noscută și, mai ales, nepusă în aplicare. 

Această strategie privește: 

e întărirea constituțională și legisla- 
tivă a statului; 

e legi aplicate consecvent și întoc- 
mai, de funcţionari în a căror autoritate, 
câștigată prin competență și responsa- 
bilitate, populaţia să aibă încredere; 

e reconsiderarea învățământului, 
cercetării și dezvoltării, prin renunțarea 
la învățământul „producător” de di- 
plome fără acoperire, și prin antrena- 
rea universităţilor de stat în studii și 
cercetări; 

e politici monetare și fiscale ferme, 
cu nivel scăzut al impozitării și cu păs- 
trarea monedei naționale; 

e o politică externă regională și glo- 
bală de promovare a concilierii; 

e reconsiderarea agriculturii româ- 
nești tradiționale, conservarea păduri- 
lor şi protecția mediului înconjurător; 

e o politică demografică stabilă şi 
de securitate a persoanei, prin garanta- 
rea proprietăţii, politici de prevenţie în 
sănătate și siguranță publică, hrană bio 
şi apă curată etc. 

Deci, România are o strategie de 
dezvoltare durabilă, a cărei neaplicare 
ne-a costat deja pierderea a 3 milioane 
de concetăţeni. Ne-a mai costat depro- 
fesionalizarea altora, nesiguranța și 
lipsa lor de perspectivă în ţară, sărăci- 
rea majorităţii celor rămași pe loc și o 
învrăjbire a lor fără precedent, nu 
foarte greu de înțeles. Toate acestea, în 
condiţiile în care competiţia inteligen- 


tei a fost subordonată cursei contra cro- 
nometru pentru înavuţire, generată de 
interesele ascunse ale unor conducători 
şi investitori. Știința a fost înlocuită 
prin mituri și s-a acţionat, în mod ofi- 
cial și public, pentru libertate fără res- 
ponsabilitate, în privinţa vorbelor și 
chiar a faptelor. Instituţia proprietăţii a 
fost desconsiderată, fiindcă proprieta- 
tea privată fără cadastru general nu 
poate fi concepută. Așa cum nu poate 
fi concepută democraţia fără proprie- 
tate privată. Tot acest haos, deliberat 
creat, a permis statului român să retro- 
cedeze, așa cum a retrocedat, terenuri, 
păduri, clădiri, amenajări speciale și 
alte bunuri în valoare de peste 60 de 
miliarde de euro. 

În aceste condiţii, redresarea ţării, 
inclusiv în domeniile vânătorii și pes- 
cuitului, nu poate veni decât din accep- 
tarea şi aplicarea Strategiei durabile și 
prietenoase față de mediul înconjurător 
prezentate mai sus, care mai poate fi 
încă îmbunătăţită prin contribuţia pro- 
tecționiștilor și conservaţioniștilor na- 
turii, dar nu numai a lor. Prin muncă și 
înțelegere sau luptă rațională, dacă este 
cazul, nu prin văicăreală și rămânere în 
expectativă. Prin alegerea și respecta- 
rea unor lideri pregătiți să iasă în față, 
responsabili, în care masele de alegă- 
tori să aibă deplină încredere, să-i ur- 
meze și să-i asculte. Uniţi cu toţii, în 
gândire și fapte. Doar așa se poate 
stopa declinul actual și îndrepta ceea ce 
alţii au demolat/dărâmat/stricat în ul- 
timi 25 de ani, inclusiv în vânătoare și 
pescuitul recreativ-sportiv din ţara 
noastră. 

Doar așa „săraca” Românie își mai 
poate recăpăta locul meritat în regiune 
şi istorie. NPR 


Pe țeava puștii 


Vânător de care 
nu putem fi mândri 


ELIADE BĂLAN 


De nenumătate ori mi-am exprimat iritarea față de maniera în care unii vânători 
înțeleg să-și etaleze „gloria” vânătorească. În mod inevitabil, cei care afișează 


grandomanie într-o veselie condamnabilă se află într-un vă 


dit contrast cu valorile de 


conștiință, morală și etică vânătorească și umană. Dacă este să rezumăm cuvintele 
dinainte, am putea spune că asemenea specimene de vânători, care se prezintă în 
posturi oe în diferite împrejurări, aidoma cazului de Îa Oituz, au toate 


atributele 
A 

n acest context, reproduc raționa- 
I mentul domnului Neculai Șelaru, 

publicat, în luna octombrie, într- 
un editorial al revistei, având ca temă 
considerația ce merită a fi acordată de 
vânător vânatului viu sau împușcat: 
„Regula de bază, care trebuie respectată 
cu sfințenie în cazul fotografierii vânatu- 
lui împuşcat, este de a prezenta vânatul 
într-o postură care să-i pună în valoare 
aspectul și calitățile, iar vânătorilor, sa- 
tisfacția, seriozitatea și modestia”. Mai 
departe urmează mesajul: „Vânătorilor 
care se auto-fotografiază le este interzis 
să surprindă vânatul în posturi degra- 
dante sau hilare pentru acesta, iar vână- 
torii în poziţii infatuate, care să reflecte, 
în mod evident, o lipsă condamnabilă de 
respect faţă de adversarul învins.” 

Goethe era de părere că „numai 
proştii sunt modeşti”, gândindu-se, 
probabil, la oamenii așezați, înzestrați 
cu calități de invidiat, care, prin exces 
de timiditate sau din spirit autocritic, 
nu-și valorifică talentele, consideră 
Andrei Pleșu. 

Are vânătorul lăudăros din Oituz, 
care s-a fotografiat lângă căprioara îm- 
pușcat și apoi a postat imaginile pe in- 
ternet, ceva în comun cu acea regulă de 
bază de care vorbește, în editorial, pre- 
șşedintele executiv al A.G.V.P.S. din Ro- 
mânia? Oare personajul penibil, care a 
scris pe pagina sa de facebook „am 
prins-o pe bunica lu’ Bambi”, mândru 
tare că a omorât acest animal, cu un 
glonţ tras în inimă, întrunește calităţile 
omului modest, descris simplu, dar nu 
simplist de Goethe? Categoric, nu. Nu 
vreau să spun cu exactitate unde se în- 
cadrează acest om cu potenţialul său de 
infatuare, care nu pare a fi conștient de 
limitele gândirii proprii. Socotesc doar 
că personajul anti-model are mintea do- 
minată de principii greșite şi de ambiţii 
otrăvite, care produc doar revoltă și de- 
zamăgire. Vânătorul în cauză își laudă 
„Treușitele vânătorești” fără nicio urmă 
de remușcare, explicând, pas cu pas, 


ipsei de confruntare cu defectele proprii. 


cum a urmărit, pândit și împușcat o că- 
prioară, după care, fără nicio reţinere, 
o batjocorește prin prezentarea, în de- 
taliu, pe rețeaua de socializare, a foto- 
grafiei cu „adversarul” mort. Descrierea 
momentului tragic este făcută cu satis- 
facţie deplină, într-un mod nefericit, 
hilar și injust, având caracteristicile sim- 
tomatologiei ireversibile întâlnită, de 
obicei, la persoanele care nu apreciază 
lucrurile la justa lor valoare. 

Nu intenționez să arunc cu noroi, 
însă remarc că vânătorul lăudăros ex- 
primă un comportament de om domi- 
nat de instincte primare, cel puţin în 
acest caz. Nu a fost și nici nu va fi vreo- 
dată un iubitor de animale, ci mai de- 
grabă un adversar feroce al lor. Să fiu 
bine înțeles, nu sancţionez actul vână- 

9 Regula de bază, care 
trebuie respectată cu 
sfinţenie în cazul 
fotografierii vânatului 
împușcat, este de a prezenta 
vânatul într-o postură care 
să-i pună în valoare 
aspectul și calităţile, iar 
vânătorilor, satisfacția, 
seriozitatea și modestia.” 


toresc în sine, care, în cazul de faţă, 
pare că a fost desfășurat într-un cadru 
legal, ci modalitatea folosită de a se face 
remarcat de prieteni și necunoscuți, vâ- 
nători sau nevânători, într-un mod de- 
gradant, șocant pentru oricare dintre 
aceștia. Prin urmare, elementul revoltă- 
tor este reprezentat aici nu doar de fo- 
tografia cu animalul răpus de glonţ, cu 
vânătorul alături, ci şi prin felul cum 
„ortacul” infatuat înţelege să răspundă 
la critica celor care s-au indignat când 
au văzut cum se mândrește cu prada 
lui. Iresponsabili nu sunt cei care l-au 
amendat pe acest individ, cum se auto- 
pronunţă autorul fotografiei scanda- 
loase postate pe internet, ci însuși 
vânătorul lipsit de măsura bunului res- 
pect faţă de etica vânătorească. 

Este de la sine înțeles că niciun vâ- 
nător adevărat nu are cum să accepte 
un asemenea mod de prezentare a unui 
animal sălbatic împuşcat. În mod ex- 
cepţional, acesta poate admite, având 
speranță de îndreptare, că personajul la 
care facem trimitere în articolul de față 
nu este scutit de greșeală. În definitiv, 
scria nu demult un cărturar, toți facem 
uneori, ca Sf. Petru, „răul pe care nu-l 
voim”. În cazul de faţă însă nu poate fi 
vorba de o greșeală, nici măcar de o 
simplă rătăcire de moment, ci de un 
gând tulburător, un gest inacceptabil, 
care nu trebuie privit cu pasivitate. Este 
un subiect de reflexie pentru oricine. 


N.R. Conducerea AJVPS Bacău, luând 
act de mediatizarea nedorită a atitudinii 
vânătorului Sorin Lucaci, l-a convocat în 
fața Consiliului pentru a-l avertiza că 
astfel de prezentări nepotrivite ale 
faptelor sale vânătorești atrag oprobiul 
public şi aduc reale prejudicii de imagine 
asociaţiilor vânătoreşti şi marii 
majorități a vânătorilor corecți din 
asociaţie și din România. Mai înainte 
însă, povestea nedorită și comentariile la 
aceasta au fost şterse de pe internet. 
Pentru a lua şi alții aminte! 

Sturzul 


FIII Dintre păsările vânătorului 


Dr. GEORGE CRISTIAN GEORGESCU, Dr. ing. MITICĂ GEORGESCU 


= 


A 


Cea mai veche metodă de „vânare” a sturzilor, cunoscută 


de pe o stelă funerară a unui nobil egi 


tean din Vechiul 


Imperiu, Akhethetep (cca. 2.400 ani î.Ch.), a fost 
capturarea păsărilor cu rețele, cu chemători (păsări vii 
ori instrumente care imitau cântecul), și/sau cu „bețe cu 
clei”. Cu mai bine de două milenii și jumătate mai târziu, 
sirianul Oppian din Apame, scria un tratat de vânătoare 
dedicat împăratului roman Caracalla în care, printre 
altele, prezenta cam aceleași procedee de vânare a 


sturzilor. 


stfel că, moștenită din vechiul 
A: apoi de la greci și ro- 

mani „vânarea” sturzilor a 
devenit foarte răspândită, chiar 
populară în mediul rural al popoare- 
lor din sudul european, riverane Mării 
Mediterane, aflate în calea de migra- 
ţie a păsărilor între cele două conti- 
nente. 

În aceleași zone se practică şi as- 
tăzi, mai ales cu reţele şi structuri ve- 
getale arbustive, destinate capturării. 
Dar şi cu pușca. În Franţa, de exem- 
plu, sturzii ocupă locul trei ca „ta- 
blou” de vânătoare anual, cu o 
reglementare strictă în ce privește nu- 
mărul de păsări admis pentru un vâ- 
nător, 8-10, evidenţă ţinută într-un 
carnet special. La noi se vânează 
numai cu pușca, folosind cartușe cu 
alice de 2mm. Ca metodă, ar fi pânda 
de dimineaţă, în apropierea locurilor 
identificate ca fiind preferate de 
sturzi, sau la dibuit. Și sperăm că, de 
multă vreme, nu se mai folosesc bețe 
unse cu clei de vâsc ori de prun, așe- 
zate alături de o mână de fructe de 
păducel, măceș sau porumbar, pentru 
prinderea sturzilor iarna. 

Sturzul de iarnă 
(Turdus pilaris, L.) 
Are numeroase de- 
numiri locale, cu 
posibile confuzii 
C între reprezentanții 
celor patru specii 
de la noi (din cele 29 cunoscute pe plan 
mondial), de exemplu: cocoșar (cel mai 
folosit), brăgheci; brebeneag - brebenel 
(Arad); cocoșar de mărăcine; cocoșar mic 
(Târgoviște); cucoșar (Jiblea); gogoșar; 
hingherel (Transilvania); sturz de munte 
(Sibiu); sturz-cocoșar (Fălticeni). Este 
sedentar, iar toamna apar efective mai 
mari, datorită sosirii unor populaţii din 
nord care iernează la noi. Cuibărește în 
colonii mici, dar și izolat, făcându-și un 
cuib îngrijit, căptușit cu fire de vegetație 
fină şi uscată, fulgi etc. și „tencuit” cu 
pământ. Depune 4-5 ouă, pentru o in- 
cubaţie scurtă, de doar 14 zile. Puii sunt 
nidicoli, hrăniţi la început exclusiv de 
către părinţi. Scoate 2-3 serii de pui pe 
an. În timpul iernii, se concentrează în 
marginile pădurilor care au în subarbo- 
ret specii producătoare de fructe (po- 
rumbar, păducel ori măceș). Sezonul 
legal de vânătoare este 1.09. - 28.02. 


p—s 


Dacă doriți să-l căutați în legea vânăto- 
rii, îl găsiți la „cocoșar”, deși îi „stătea” 
mai bine printre ceilalți „sturzi”, confra- 
ţii săi din genul „turdus”. 


Sturzul de vâsc 

(Turdus viscivorus, L.) 

Vom da numai câ- 
teva denumiri lo- 
cale, din care unele 
pot fi rezultatul 
unor confuzii cu 
specia precedentă, 
de exemplu: brebene - brebeneac (Ba- 
nat); cocoșar de pădure; vâscar (Vâl- 
cea); sturz mare. Denumirea cea mai 
răspândită se datorează preferinţei 
acestei specii pentru pădurile în care 
proliferează vâscul, ale cărui fructe le 
consumă, contribuind la diseminarea 
acestei plante semi-parazite. Este se- 
dentar, dar face deplasări semi-eratice 
în căutarea hranei. Dieta sa este alter- 
nativ granivoră și insectivoră, în funcţie 
de sezon. Iarna poate fi văzut în com- 
pania altor specii de sturzi. În teren 
deschis, este în permanentă alertă, gata 
să-și ia zborul la cel mai mic semn de 
primejdie. Trăiește în cuplu, iar către 
finele verii se adună în stoluri mici, de 
cel mult 40-50 de exemplare. 

În timpul zborului ușor ondulat, se 
poate recunoaşte după albul penelor 
sub alare. Femela este cea care con- 
struiește un cuib îngrijit și căptușit, iar 
masculul îi aduce materialele necesare. 
Tot ea clocește timp de cca. 14 zile cele 
4-5 ouă. Cuplul este deosebit de „bătă- 
ios” faţă de orice intrus, inclusiv faţă 
de ciori și coţofene. În timpul iernii 
poate fi văzut împreună cu alte specii 
de sturzi. Cântecul său se recunoaște 
ușor, fiind asemănător cu cel al mier- 
lei, debutând cu o strofă caracteristică 
şi repetată, cu sunete traductibile prin 
drr...rr...rr...rr... Sezonul legal de vå- 
nătoare este 1.09. - 31.01. 


Sturzul viilor 

(Turdus iliacus, L.) 

Mai este denumit 
cocoșar de măceşe. 
La noi apare în 
timpul pasajelor, în 
Ă drumul spre locu- 
rile de cuibărit din munţii zonei scan- 
dinave și din Rusia. Uneori se comportă 
şi ca oaspete de iarnă, rămânând la noi, 
mai ales în sudul ţării, pentru intervalul 
octombrie-mai. Este cel mai mic dintre 
sturzi. Ca un criteriu suplimentar de 


identificare este culoarea roșcată de pe 
flancuri și baza ciocului, de culoare gal- 
benă. Regimul alimentar este omnivor, 
constituit din nevertebrate și diferite 
seminţe și fructele de măceș, păducel, 
soc etc. Sezonul legal de vânătoare este 
1.09. - 28.02. 


Sturzul cântător 
(Turdus philomelos, L.) 
Într-o traducere 
„mai liberă”, însăși 
denumirea  științi- 
. p ad fică îl declară „iubi- 
tor de muzică”, 

regăsită și în cea folosită de vânătorii 
francezi, care îl numesc pur și simplu, 
grive musicienne (!). La noi mai pri- 
mește și alte denumiri, ca de exemplu: 
sturz de brad (Vașcău-Beiuș, Fălticeni); 
sturzișor, sturz mic, sturz popesc (Tar- 
cău); sturz roșcat (roșu). 

Spre deosebire de sturzii prece- 
denţi, este oaspete de vară, rareori ră- 


mânând la noi și peste iarnă (în sud, cu 
precădere în Delta Dunării). În această 
ipostază, sosește la noi în luna martie, 
fiind răspândit de la câmpie la munte, 
putând cuibări în parcuri și în grădini, 
în arbori și arbuști, nu la mare înălțime, 
și nu folosește cuiburile artificiale. Pa- 
rada nupțială constă în manifestarea 
ambilor parteneri. Femela, cu coada 
răsfirată, adoptă o poziţie de repaos li- 
pită de sol, iar masculul „dansează” în 
jurul ei, cu ciocul deschis. După 11-15 
zile de clocit, făcut numai de către fe- 
melă, apar puii nidicoli, ca și la ceilalți 
sturzi, care sunt îngrijiţi de către ambii 
părinți nu numai în timpul celor două 
săptămâni, vârstă la care ar putea pă- 
răsi cuibul, ci încă două-trei săptămâni. 
Ca aspect, arată mai „bondoc” decât 
ceilalți sturzi, iar petele brun-maronii, 
care acoperă penajul pieptului, nu sunt 
dispuse dezordonat, ci în șiruri așezate 
în „V”. Are dieta unui omnivor, cu men- 
ţiunea că în hrana animală, preponde- 


GRAURUL (Sturnus vulgaris, L.) 


Dr. GEORGE CRISTIAN GEORGESCU 


rentă primăvara și vara, există şi nume- 
roși melcișori, a căror cochilie o sparge 
izbind-o de o piatră. Este singura specie 
de sturz care procedează astfel. Cânte- 
cul său, sonor, percutant și complex, se 
face auzit mai de departe decât, de 
exemplu, cel al mierlei, și uneori îl des- 
fășoară tot timpul zilei. Debutează cu 
un segment simplu, fluierat de 3-4 ori, 
punctat de scurte pauze, după care se 
repetă, adesea și cu imitarea cântecului 
altor păsări: ...piii...eh...piii...eh... 
pii...eh...trruy...rrr...trruy...Co-di- 
dio...co-di-dio. Cel mai bine, imită cân- 
tecul silviei de zăvoi (Sylvia borin). 
Sezonul legal de vânătoare este 1.09. - 
31.01. 

Într-un raport anual al Oficiului Na- 
tional de Vânătoare din Franţa, a fost 
dată cifra de 4.537.960 sturzi din dife- 
rite specii, vânați în decursul unui sin- 
gur sezon în aceast ţară, ocupând locul 
al treilea pe lista speciilor din „tablou- 
rile de vânat anual”. NPR 


Cu cântec melodios și penaj superb, graurul se grăbește printre primii vestitori ai primăverii. 
Dacă în virtuozitate ar fi să alegem între el și privighetoare, ne-am decide cu greu, astfel că, în 
această privinţă, îi socotim egali. Și, bucurându-ne de înlesnirea de a avea libertatea unei păreri, 
credem că este nedrept să fie vânat, fiind neîntrecut în bucuria adusă prin cântecul său. Ne pare 
rău că, în rândurile noastre așternute pe hârtie, l-am inclus printre „păsările vânătorului”. Dar, 
poate legea a socotit altfel, probabil în ideea că stolurile mari de grauri se abat și asupra livezilor 
de cireși ori asupra viilor, legalizând împușcarea lor, care, oricum, ar fi fost săvârșită de către 
proprietarii în cauză. Este doar o ipoteză. Probabil singulară. 


Datorită răspândirii sale pe teritoriul 
țării noastre, mai puţin în zona munte, 
a căpătat mai multe denumiri, dintre 
care unele apărute prin confuzii ono- 
mastice cu cele ale altor specii. De 
exemplu gogoșar (Snagov) gărăvel; 
gleangur negru (Alba); graor (Nehoiaș, 
Horezu); laur (Orăștie); graure - grăuraș 
- grăurel - grăuriță (Rădăuți). 

Este unul din oaspeții de vară, care 
sosește cel mai devreme la noi, către 
sfârșitul lunii februarie, și rămâne până 
pe la sfârșitul lunii octombrie. Are pena- 
jul negru-lucitor, cu reflexe violacee, cu 
pete uniforme albe, într-o frumoasă ar- 
monie cromatică. Cântecul său este de- 
osebit de melodios și de plăcut, și îl 
putem auzi foarte matinal, de obicei lan- 
sându-l de pe câte o cracă uscată din vâr- 
ful unui arbore, unde are o mare 
vizibilitate în jur. Este o pasăre extrem 
de activă, care se mișcă tot timpul în 
căutarea hranei. De pildă, poposind pe o 
pajiște, manifestă o mobilitate uimi- 
toare, inclusiv pentru descoperirea larve- 


lor și a râmelor, într-o serie de atitudini 
ce sugerează ascultarea atentă a unor 
posibile zgomote din sol, după care ur- 
mează înfigerea ciocului în sol în acel 
punct și capturarea râmei sau larvei. 


Cuibărește în cele mai neașteptate 
locuri, fie în cuiburi părăsite, fie în 
unele noi pe care le construiește singur, 
de obicei la înălțime de 10-15 m, fie în 
scorburi, dar și în diverse locuri prielnice 
din construcţii (mansarde, poduri, sub 
învelitori etc.). În amenajarea cuibului, 
care, uneori, poate atinge diametre 
mari, de zeci de centimetri, cară canti- 
tăți mari de materiale, cuibul fiind apoi 
căptușit cu iarbă uscată, pene etc. Clo- 
citul este asigurat pe rând de ambii pă- 
rinți, timp de 12 zile, cele 5-6 ouă 
depuse la începutul lunii aprilie fiind 
urmate de o a doua pontă, astfel că și 
puii din a doua serie devin maturi în 
luna iulie. Se deplasează în stoluri 
mari, dar numai în afara sezonului de 
cuibărit și de creștere a puilor, într-un 
zbor caracteristic, adesea haotic și tur- 
bionar, dar fără ca păsările să se cioc- 
nească între ele. Cine vrea totuși să-l 
vâneze, are învoirea legală în perioada 
1.09. - 28.02., cu cartușe încărcate cu 
alice de 2 mm. NPR 

DE SEZON Vânătoare la fazani că 


es; şi ni mis 


Fazami lafcenut 


za 


LASI PAN 
a AYNAN 
y 
Ý 


ya 


„a 


C SA 
RA ; SA 


După ce la mijlocul lui ianuarie natura, în unele regiuni, a trecut prin canoanele grele 
ale iernii, zăpada troienind câmpuri, drumuri și localități cu nămeți adesea imposibil 
de trecut, au urmat zile cu vreme mai blândă, uneori cu la 
fost totuși i zone care s-au bucurat de un tratament mai blând din partea iernii, locuri 
unde zăpada s-a așternut doar într-o mantie subțire, protejând atât cât trebuia câmpul 


și semănăturile toamnei. 


a primele zile cu soare, pe mare 

| i parte din aceste câmpuri ză- 
pada s-a topit, lăsând doar pete 

albe, care să amintescă faptul că iarna 
nu și-a încheiat încă socotelile. Pe ast- 


fel de locuri am ieșit la o vânătoare de 
fazani, la picior, la început de Făurar. 


Mozaicul terenului 

Printre parcelele lucrate erau încă 
porțiuni întinse de pârloagă, nedesţele- 
nite probabil de ani buni. Vegetaţia săl- 
batică luase în stăpânire locurile, iar 
ierburile înalte, ciulinii și murul sălbatic 
creaseră adăpostul perfect pentru vâna- 
tul mic. Alternaţa acestor porțiuni cu 
cele cultivate peste vară, fie cu porumb, 
grâu sau lucernă, a favorizat dintot- 
deauna dezvoltarea păsăretului pe care 
îl căutăm în perioada lunilor de iarnă. 
După ce ne-am delectat cu prepelițele 
toamnei aşezate pe aceste locuri, după 
ce am trecut și de vremea potârnichilor, 
venise și vremea fazanilor... 


În liniștea câmpului 
Vânătoarea la picior este poate 
una dintre cele mai spectaculoase me- 

tode de vânătoare la fazani, chiar dacă 
ne solicită fizic mai mult decât ar fi 
poate dispuși unii dintre noi să o facă. 
Iar terenurile de genul celor despre 
care aminteam mai sus sunt locurile 
pe care ne putem pune la încercare ex- 
periența, agerimea ochiului, dar și a ti- 
rului și, așa cum spuneam, nu în 
ultimul rând, antrenamentul și condi- 
ţia fizică. 


oviță și chiar ploaie. Au 


Fiecare porțiune de teren trebuia 
parcursă cu minuțiozitate, insistând 
asupra pâlcurilor mai dese de vegetaţie. 
Cum nu aveam câine de vânătoare cu 
noi, trebuia să suplinim aceast dezavan- 
taj, fapt care avea, cu siguranţă, să ne 
coste ceva sudoare în plus. Dacă nu 
vom insista, în special în locurile cu ve- 
getație mai înțelenite, vom rata cu sigu- 
ranţă fazanii din porțiunea respectivă. 


mie pie. 
A 


Acolo unde vegetația este mai înaltă de 
brâu, aceștia vor prefera, de regulă, să 
meargă pe picioare până aproape de ca- 
pătul parcelei și abia acolo se vor ridica 
în zbor. Tehnica era relativ simplă: doi 
dintre noi încadram parcela de o parte 
şi de cealaltă și, pe rând, treceam și spre 
mijloc, în zig-zag „pieptănând” vegeta- 
ţia deasă. Al treilea mergea înaintea 
noastră, cam la 30-40 de metri, pe una 
din laturi, iar la final „ţinea marginea” 
unde se termina parcela. Știam că sunt 
situații când fazanii vor încerca să 
zboare pe margini, de-a lungul vegeta- 
tiei fără a se ridica prea sus, sau alte ca- 
zuri, când pur și simplu se ridică 
aproape vertical, drept în fața noastră. 
Așa am parcurs parte din terenul pro- 
pus pentru ziua respectivă și câteva fo- 
curi au adus doi fazani la ciochinar. 


Chiar la final 

Nu mult înaintea noastră, dintr-un 
muriș încâlcit, am stârnit un stol de po- 
târnichi ce au rupt liniștea locurilor cu 
fâlfâitul rapid al aripilor. Contrar obi- 
ceiului, au zburat pe lângă noi, parcă 
știau că sezonul lor a trecut, și s-au așe- 
zat nu departe, în spatele nostru, pe 
altă porțiune cu pârloagă din marginea 
unei bălți. Pâna la capătul porțiunii cu 
vegetație joasă nu mai era mult și urma 
o coceniște îngustă, destul de rară, lă- 
sată ca o bandă de culoare mai des- 
chisă, între două porţiuni arate adânc. 
La maginea rugilor încâlciți ne aștep- 
tam să iasă și fazanii. Degeaba am 
bătut pe îndelete tufele, nici un rezul- 
tat. Să ne-o fi luat atât de mult înainte 
și să fi trecut în coceniște...? 

Am trecut la parcela cu coceni păs- 
trând strategia și alternând când pe 
flanc, când spre mijloc. Trecusem de 
acum binișor de mijlocul parcelei și nici 
urmă de fazani. Cocenii erau destul de 
rari, așa încât puteam vedea destul de 
bine terenul. Nici o mișcare. Probail că 
nu erau acolo. Mai erau doar câţiva 


metri pănă la marginea cocenilor și 
eram gata să punem armele la spate și 
să pornim peste arătură. Când..., 
zbrrr.... un ropot de aripi a pornit exact 
dintre noi. „Gaină...”!, am apucat să 
spun și am lăsat jos arma. Nu și colegul 
meu care, mai atent, a rămas, pentru câ- 
teva secunde în plus, cu arma la umăr. 
Şi bine a făcut. După nici doi pași, un te- 
nebros s-a ridicat de la doar câteva 
palme de unde zburase și găina. Un sin- 
gur foc a răsunat peste câmpuri... 


GASTRONOMIE VÂNĂTOREASCĂ 


Fuseseră în tufele de mure, proba- 
bil spre capătul depărtat al parcelei și 
plecaseră imediat pe picioare, mult în- 
aintea noastră, spre cocenii de po- 
rumb,  „sperând” probabil că 
potârnichile ne vor atarge atenţia și 
nu-i vom mai găsi. Ziua trecea alene 
către seară, iar soarele lăsase o dâră 
roșiatică peste conturul colinelor ce 
mărgineau orizontul. Până la finele 
sezonului mai era încă ceva vreme...! 
NPR 


SUPĂDE FAZAN CU TĂIȚEI 


NANA NINA 


“Îl 


Ingrediente: un fazan, o ceapă, doi 
morcovi, jumătate de țelină de mărime 
medie, boabe de piper, o legătură de 
pătrunjel verde, sare și tăiței 

Pregătirea fazanului: se ţine faza- 
nul în pene, eviscerat, 2-3 zile, la rece. 
Se curăță apoi de pene, se pârlește, se 
freacă cu puţin mălai și se spală. 

Preparare: se pune fazanul la fiert 
în apă rece. Se ia spuma după primul 
clocot, se adaugă sare și boabe de 
piper după gust și se fierbe la foc mic. 


Când carnea este aproape fiartă, se 
adaugă legumele. Se lasă în conti- 
nuare la foc mic până fierb și legumele. 
Se scoate carnea și legumele, iar 
zeama se strecoară într-un alt vas. În 
zeama strecurată se pun tăiţeii și se 
fierb la foc mic 3-4 minute. 

Servire: supa cu tăiței se servește 
fierbinte cu pătrunjel verde proaspăt, 
iar carnea și legumele se pot servi se- 
parat, cu hrean sau mujdei de usturoi. 
Poftă bună! NPR 

Considerente privind 
reglementarea numărului 


de „câini de stână” 


N. ŞELARU 


Braconajul cu ogari în primul rând, care conduce în mod cert la secătuirea terenurilor 
de la câmpie şi coline în iepuri, și cu alți „câini de stână”, la iezi de căprior, viței de 
cerb, godaci de mistreți și alte specii în celelalte terenuri de la deal și munte, nu mai 
constituie excepţii sau cazuri singulare, ci tind să se generalizeze și să devină „sport 
popular”, acceptat cu îngăduinţă de ceilalți concetăţeni și de organele abilitate să-l 


combată. 


șa după cum începe să fie ac- 
A ceptat şi braconajul la far sau 
cu tot felul de aparate auxi- 
liare militare de văzut și ochit pe în- 
tuneric, îndeosebi în terenurile 
accesibile auto și la locurile de nădire. 


Adăugând la aceste tipuri de braco- 

naj, braconajul foarte eficient cu laţul 
şi afectarea gravă a speciilor de faună 
în terenurile agricole și pășunile 
supra-exploatate, prin nerespectarea 
regulilor elementare de bune practici 
agricole și zootehnice, putem înțelege 
cum s-a ajuns pe alocuri şi putem 


ajunge pe suprafeţe surprinzător de 
întinse, repede și sigur, la distrugerea 
efectivelor de iepuri de câmp și la di- 
minuarea efectivelor altor specii de 
faună cinegetică. Fiindcă nici iepurele 
şi nici celelalte specii sălbatice nu sunt 
legate de picioare, ci au libertatea de 


a-și căuta locuri favorabile de habitat, 
de la 3-4 km distanţă, în cazul iepu- 
relui, până la 30-40 km depărtare de 
locurile de baștină, în cazul mistreţu- 
lui, cerbului și altor specii cinegetice. 

Așa se explică de ce, în terenurile 
în care, până de curând, se prindeau 
iepuri vii cu plasa pentru export și 
erau aprobate cote ridicate de recoltă 
pentru celelalte specii plantivore și 
omnivore de faună cinegetică, acum 
se renunţă până și la vânarea aces- 
tora, în scopul conservării efectivelor 
scăzute care au mai rămas în acestea. 

Trecând peste pășunatul din tim- 
pul iernii, distructiv pentru pământ, 
faună sălbatică și mediu, care nu se 
poate susține că este tradițional în Ro- 
mânia (mai ales pe pământurile altor 
proprietari și fără voia acestora), şi re- 
venind la braconajul cu „câini de 
stână”, din toate rasele și combinaţiile 
posibile, subliniem efectul suprapune- 
rii catastrofale a efectului acestuia 
peste efectele celorlalte acţiuni ostile 
ecologic faunei cinegetice, biodiversi- 
tății și conservării unui echilibru să- 
nătos în mediul înconjurător. 

De aceea se impune ca legiuitorii 
(parlamentarii) să ţină seama, atunci 
când oierii și ciobanii ies în stradă pen- 
tru a-și revendica dreptul de a ţine ori- 
câţi câini voiesc pe lângă turme și la 
stâni, de următoarele considerente: 

e necesitatea unui anumit număr 
de câini, exclusiv din rase ciobănești, 
pentru însoțirea turmelor de animale 
care pășunează ziua în terenul liber și 
pentru paza stânilor, împotriva prădă- 
torilor naturali și răufăcătorilor, atât 
pe timpul zilei cât și al nopţii. Fiindcă 
le sunt necesari astfel de câini însoți- 
tori la turme, de întors oile și de pază 
în zonele cu lupi și urși, dar nu foarte 
mulți, fiindcă aceste animale sălbatice 
protejate nu ies ziua pe pășuni să atace 
animalele domestice. De aceea s-a con- 
siderat că, pentru însoţirea turmelor pe 
pășune, sunt suficienţi un câine la 
câmpie, doi la deal și trei la munte. 
Pentru paza stânelor, numărul câinilor 
ţinuţi la acestea poate să fie mai mare, 
dar nu nelimitat, ci limitat în funcţie 
de numărul de oi din turmă (maxim 
350 animale) și de prezenţa urșilor, lu- 
pilor și șacalilor în zonele respective. 
La stabilirea numărului limitat de 
câini, mai trebuie avut în vedere faptul 
că acești câini nu sunt vegetarieni, mai 
ales cei de la stânile de „sterpe”, și că 
nu este normal ca, la o turmă de 100 
de oi și capre de exemplu, să fie ținuți 
câte 10-15 câini din toate combinaţiile 
de rase posibile, printre care ogari, pit- 
buli, dogi argentinieni, câini lupi, cio- 
bănești caucazieni etc.; 


9 9 Asadar, drepturile 
oierilor se impun a fi 

corelate cu obligaţiile pe 
care aceștia trebuie să le 
accepte față de cerinţele 
celorlalți concetăţeni și, 
mai ales, ale celorlalți 
utilizatori ai mediului 
înconjurător. 


e dreptul stăpânilor de oi (oieri- 
lor) de a ţine un anumit număr de 
câini, pe lângă turme și la stâni, se im- 
pune a fi completat de obligarea aces- 
tora de a-i dota cu micro-cipuri, de a-i 
deparazita și vaccina periodic și de 
a-i hrăni corespunzător, pentru a nu 
constitui focare de risc și boală pentru 
ceilalți concetățeni și biodiversitate. 
Dreptul de a ţine câini ciobănești 
identificabili se mai impune a fi du- 
blat și de obligaţia oierilor de a răs- 
punde de „faptele” animalelor lor, ca 
de altfel și pentru răul tratament apli- 
cat acestora (înfometare, netratarea 
bolilor etc.); 

e dreptul oierilor de a ţine câini 
ciobănești, pe lângă turme și stâni, 
mai trebuie completat și cu obligaţia 
acestora de a răspunde de faptele cio- 
banilor tocmiţi, retribuiţi de cele mai 
multe ori „la negru”, săvârșite, contrar 
legii, cu acești câini, în terenurile din 
jurul stânilor și al pășunilor fiindcă, 
de pe suprafaţa pășunilor, oricum ani- 
malele sălbatice aproape dispar. Se 
impune această responsabilizare, de- 


oarece ciobanii nu pot fi, de regulă, 
identificaţi și solvabili; 

e obligația morală de a încuraja 
creșterea celor trei rase de câini cio- 
bănești românești, omologate de cu- 
rând, fiindcă acești câini sunt 
într-adevăr de stână, nu de braconaj, 
fiind greoi și selecționați să stea pe 
lângă turme și la stâni, nu să vaga- 
bondeze după hrană prin terenurile 
de vânătoare. 

Așadar, drepturile oierilor se im- 
pune a fi corelate cu obligaţiile pe 
care aceștia trebuie să le accepte față 
de cerințele celorlalți concetățeni și, 
mai ales, ale celorlalţi utilizatori ai 
mediului înconjurător. 

În ceea ce privește distrugerea te- 
renurilor agricole, unul dintre bunu- 
rile cele mai de preţ ale României, 
prin pășunat pe timp de iarnă și prin 
supraîncărcarea terenurilor cu ani- 
male, vom mai discuta. 

Chiar dacă legile mediului (încon- 
jurător), care au prioritate în raport cu 
legile proprietăţii, nu sunt întocmai 
respectate de oierii care nu se îngrijesc 
de asigurarea hranei oilor iarna, con- 
curenţa îi va scote din „joc” pe cei ce 
cred că pot câștiga bani fără cheltuieli, 
pe seama animalelor înfometate, bol- 
nave etc. În nici un caz, pășunatul pe 
zăpadă sau abuziv pe terenurile altora 
nu poate continua, fără riscul pierderii 
subvenţiilor acordate, așa cum nu 
poate continua nici pășunatul prin pă- 
duri, răul tratament al animalelor (oi, 
capre, câini etc.), ţinerea de câini pen- 
tru braconaj, obligarea câinilor de la 
stâni să-și agonisească singuri hrana, 
abandonarea câinilor la stânile pără- 
site iarna etc. 

În contextul celor succint prezen- 
tate, ne exprimăm speranța unor îm- 
bunătăţiri legislative echilibrate și 
echitabile, în măsură să contribuie 
atât la conservarea biodiversităţii, 
parte a mediului nostru înconjurător, 
cât şi la încurajarea/stimularea activi- 
tății adevăraţilor oieri. NPR 


MAMIFERE: bizam, câine enot, 
dihor comun, hermelină, jder, mis- 
treț (mascul), nevăstuică, șacal, 
viezure, vulpe; până la 15 februarie: 


căprior (femelă), cerb comun (femelă și vițel), cerb lopătar (femelă și vițel). 
PĂSĂRI: becațină comună, becațină mică, cioară grivă, cioară grivă sudică, 
cocoșar, coțofană, fazan, gaiță, găinușă-de-baltă, graur, guguștiuc, sitar- 
de-pădure, stăncuță, sturz-de-vâsc, sturz cântător, sturzul viilor; până la 10 
februarie: lișiță, porumbel gulerat, porumbel-de-scorbură, rață mică, rață 
moțată, rață cârâitoare; până la 15 februarie: gâscă-de-vară, gârliță mare, 
rață mare, rață fluierătoare, rață-cu-cap-castaniu, rață pestriță, rață sună- 
toare, rață lingurar, rață-cu-cap-negru. NPR 

Prezentare 


Augu 


st Roland von Spiess - 


Povestile din spatele trofeelor 


AUREL HĂRĂGUȘ 


Sala de festivități a Forumului Democrat al Germanilor 
din România - filiala Sibiu, din Piaţa Mare a Sibiului, a 
fost literalmente neîncăpătoare în după-amiaza zilei de 

4 noiembrie 2015, când a avut loc un eveniment editorial 


deosebit, lansarea volumului Au 


st Roland von Spiess - 


„Vânători de odinioară — Poveștile din spatele trofeelor”, 
în limbile română și germană, tipărit la prestigioasa 


editură Honterus din Sibiu. 


vântul domnul Hans Klein, pre- 

ședintele forumului democrat 
german din România, filiala Sibiu, 
maestrul de ceremonii și managerul 
editurii Honterus, domnul Beniamin 
Ioja, directorul editurii Honterus, 
domnul Helmuth Mates, doamna pro- 
fesor doctor Rodica Ciobanu, directo- 
rul Muzeului Brukental, secţia științe 
naturale și domnul inginer Alexandru 
Bârsan, tânăr vânător pasionat de li- 
teratură și obiecte de artă cinegetice. 
Doamna profesor doctor Helga Stein, 
nepoata autorului lucrării menţionate 
mai sus, a evocat pe larg activitatea 
profesională, literară și nu numai, a 
celui care a făcut cunoscut pământul 
românesc peste graniţele țării, cu 
munţii, apele, câmpiile, oamenii, obi- 
ceiurile, fauna și flora ţării noastre, în 
largi cercuri din străinătate, cu ocazia 
descrierii întâmplărilor de acum mai 
bine de 100 de ani. 

După ce anul trecut, pe data de 6 
august 2014, s-au sărbătorit 150 de 
ani de la nașterea lui August Roland 
von Spiess, nepoata sa, doamna pro- 
fesor doctor Helga Stein, ne-a oferit 
un alt eveniment marcant, lansarea 
lucrării bunicului său în limbile ro- 
mână și germană și sperăm ca lucru- 
rile legate de iniţiativa dânsei să nu se 
oprească aici. 

Volumul se evidenţiază printr-o 
înaltă ţinută estetică și o grafică deo- 
sebită. 

Evenimentele și trăirile desfășu- 
rate până la dobândirea trofeului sunt 
pline de dragoste pentru natură, o ca- 
leidoscopică viziune a peisajului inter- 
carpatic, cu flora și fauna ce își 
desfășoară din veac existența după 
dialectica unui ritual ciclic. 

August Roland von Spiess şi-a în- 
semnat cu meticulozitate în jurnalul 
său de vânătoare întâmplări din pe- 
rioada în care a început să vâneze și a 


A 
I n deschiderea întâlnirii a luat cu- 

continuat aceste însemnări până la 
sfârșitul vieţii. A notat tot vânatul îm- 
pușcat, indicând o serie de detalii cu 
informaţii precise, localităţi, specii de 
vânat, calibrul armei, condiţiile în 
care s-a desfășurat vânătoarea, du- 
ioase amintiri despre credincioșii câini 
de vânătoare, amintindu-i cu dese pri- 
lejuri și pe admirabilii noștri ţărani vå- 
nători, pentru care munţii nu aveau 
nici un secret. 


AUGUST ROLAND 
VON SPIESS 


VÂNĂTORI DE ODINIOARĂ 


POVEȘTILE DIN SPATELI 
TROFEELOR 

HONTERUS 


9 August Roland von 

Spiess și-a însemnat 
cu meticulozitate în 
jurnalul său de vânătoare 
întâmplări din perioada în 
care a început să vâneze și 
a continuat aceste 
însemnări până la 
sfârșitul vieții. 


August Roland von Spiess scria 
numai în germană, deși cunoștea bine 
limba română, vorbită în Ardeal. În- 
văţase mai întâi limba română coloc- 
vială, vorbită de pădurarii și ciobanii 
ardeleni și abia mai târziu, când in- 
trase în serviciile Casei Regale a Ro- 
mâniei, deprinsese limba română 
literară. 

Cel care a fost 17 ani directorul 
vânătorilor regale din România, înzes- 
trat cu sensibilitate și talent, cel care 
a gustat farmecul vânătorii adevărate, 
a descris ca nimeni altul farmecul pă- 
mântului românesc, colindat, înce- 
pând de la labirintul de ape și 
imensităţile de stuf ale Deltei Dunării, 
până la crestele de piatră ale Carpați- 
lor. August von Spiess poseda un lim- 
baj cinegetic bogat, care poate fi 
comparat cu cel al scriitorului Mihail 
Sadoveanu, vânător și el, ce își avea 
sălaș de odihnă și creaţie pe Valea 
Frumoasei, în Munţii Sebeșului, și cu 
cel al cărturarului, dr. Ionel Pop, care 
avea și dreptul armei în acel ţinut de 
vis, împreună cu care a statornicit o 
frumoasă prietenie. De asemenea, 
Ionel Pop a publicat și câteva recenzii 
elogioase ale cărţilor publicate de Au- 
gust von Spiess în limba germană în 
anii '30, atenționând asupra impor- 
tanţei traducerii acestor capodopere 
ale literaturii cinegetice, astfel încât 
acestea sa fie accesibile și cititorilor 
români. 

Pe cât de frumoase sunt relatările 
povestirilor sale în limba germană, pe 
atât de greu sunt de tradus în limba 
română. 

Las cititorul să savureze adevărata 
plăcere citind această excepțională lu- 
crare, actuală şi azi prin ineditul și 
farmecul ei aparte, oferind o lectură 
reconfortantă și cuceritoare. NPR 


N.R. Vă comunicăm informațiile utile 
pentru procurarea cărţii: 

Tipografia Honterus SRL 

Str. Livezii 46 

RO-550042 Sibiu 

România 

Tel: 0269-22.77.66 

E-mail: office Qhonterus.ro 

Preţul de vânzare este 19,90 lei/buc. 
cu TVA inclus, plus cheltuielile de 
transport. 


Vânatul este al pădurii, 
lar padurea este a vânatului 


WALTER DROLL 

Se vorbeşte mult şi de multă vreme, dar mai ales în ultimul timp, de nerespectarea 
zonelor de pășunat și a numărului de câini, cu mult peste cel admis, care se spune că 
însoțesc și păzesc turma. Calendaristic, se știe că în sezonul de iarnă pășunatul este 
interzis. Dar tot așa de bine știut este și faptul că nu este admis pășunatul în zonele 
împădurite, unde sunt consumate și fructele ce ar trebui să fie rezerva vânatului pentru 
iarnă. Călcând aceste reguli, ciobanii fac economie la propriul buzunar. 


e numărul de câini, nu mai 
D vorbesc, este o lege care re- 
glementează acest aspect, în 
funcție de numărul de oi şi de de 
zonă, munte, deal sau câmpie. Acest 
număr, nu numai că nu este respectat, 
dar uneori e dublu sau chiar triplu 
față de numărul de oi și de zonă. 
Câinii păzesc turma de lupi, spune 
ciobanul, dar pentru el și acești dulăi, 
„lupi” sunt toate viețuitoarele pădurii. 
Să nu spună stăpânul acestor turme 
de oi și de dulăi că se descurcă de mi- 
nune cu hrana lor. Eu știu cum se ţine 
un câine cu hrană, darămite o haită. 
Natura i-a învăţat pe câini să se 
descurce și, fiind în natură, nu le-a 
fost greu. Dificil este până la primul 
ied găsit dormind, până la prima 
scroafă fără apărare cu purcei. În tim- 
pul perioadei de gestație, unde scăpa- 
rea cu fuga va fi o problemă, haita își 
rezolva foamea. Sunt de acord că-și 


apără turma, dar vor avea grijă ca 
nimic să nu scape viu din ceea ce nu 
aparține turmei. Nu de puţine ori 
sunt încurajați și ghidaţi de stăpânul 
lor. 

Dacă vei avea ocazia să vorbești cu 
vreun cioban mai împătimit în latura 
vânătorii, se va lăuda cu câinii lui 
care, în afară de paza turmei, sunt cei 
mai buni vânători și va spune „acela 
găsește”, „acela dă glas” şi, cu ajutorul 
celorlalți, nu puţini la număr, victima 
e prinsă, prin hărțuire și obosire, iar 
masa e gata... până la următoarea. 

Sunt multe situaţii în care vână- 
toarea efectuată la o oarecare distanță 
de aceste turme, mai ales la munte și 
cu câinii gonitori, mai ales din grupa 
copoilor, după o goană mai lungă, se 
întorc obosiţi. Din dorinţa de a ajunge 
cât mai repede la stăpân, scurtarea 
drumului le poate fi fatală, datorită 
dulăilor de la stână. 


Ciobanul nu va recunoaște nicio- 
dată că dulăi lui ar fi atacat și sfâșiat 
acel câine de vânătoare. Dealfel, cio- 
banul nu are decât o singură comandă 
pentru câinii lui: „atacul”. 

Nu pot să nu amintesc o întâm- 
plare. Făceam una din goane la noi pe 
fond, câinii noștri au fost lansați și aş- 
teptam să latre, dar a început o hăr- 
mălaie, cu  lătrături de câini 
necunoscuți, după care câini noștri au 
început să apară urmăriți de dulăi. 
Da, acei dulăi și-au apărat turma, dar 
care nu avea ce căuta în acel loc. Din 
păcate, pentru acei dulăi a fost ultima 
ocazie de a-şi apăra turma. Păcat! 

Am speranța că astfel de situaţii 
se vor clarifica la nivel mai înalt, unde 
sunt oameni pricepuţi în acest dome- 
niu, și vor găsi cele mai potrivite so- 
luţii pentru respectarea zonelor și 
perioadelor de pășunat şi a numărului 
de căini admis la stână. NPR 

Carabine 


150 de ani ai firmei 


Steyr Mannlicher 


MATEI TĂLPEANU 


Firma austriacă STEYR MANNLICHER și-a marcat recent 
trecerea a 150 de ani de când Josef Werndl a pus bazele 
întreprinderii de fabricat arme de foc, cu succesul 
economic asigurat mai întâi de carabina ce se încărca pe 
la închizător, adoptată în 1867 de armata austriacă. 


upă 1885 a fost perfecționată 
D de Ferdinand von Mannli- 

cher, inventator al magazinu- 
lui rotunjit ce primea 5 cartușe și 
permitea repetarea straight-pull a fo- 
curilor (prin mişcarea înapoi-înainte 
a mânerului, în 2 timpi). 

În 1903, acelaşi Ferdinand von 
Mannlicher a creat, împreună cu Otto 
Schoenauer, modelul carabinei seco- 
lului XX, celebru în lume. După cele 
două Războaie Mondiale, producția 
de carabine militare și de vânătoare a 
încetat în orașul Steyr, ea fiind reluată 


în 1950. A venit acum momentul să 
fie produse noi modele de carabine de 
vânătoare. 

În anul 2014 a fost inițial lansată 
o ediție, limitată la 150 exemplare, a 
carabinei STEYR MANNLICHER SM 
12. Are o formă elegantă, cu incrusta- 
ţii în aur, prezentând, pe cutia meca- 
nismelor și placa mânerului pistolet, 
logo-urile istorice ale firmei, numele 
modelului, numărul de ordine al ca- 
rabinei (1/150, 2/150 etc.), însoţită 
de un certificat de autenticitate și li- 
vrată într-o valiză elegantă, ca o piesă 


de artă. Patul este exclusiv din lemn, 
iar ţeava este ciocănită la rece și cu 
torsade (dublu octogon). Este oferită 
în calibrele .30-06 Spr.și .300 
Win.Mag.. 

La expoziţia-târg IWA 2014 a apă- 
rut şi modelul SM 12, în câteva va- 
riante. Toate au sistemul de armare, 
nou brevetat, H.C.S. (Hand Cocking 
System) pe gâtul patului, care blo- 
chează trăgaciul, dar destinde și arcul 
percutorului, ţeava cu profil nou bre- 
vetat O.B.P. (Optimized barrel profile) 
care îi micșorează vibraţiile, ochire 
mecanică sau cu lunetă. Greutatea lor 
depinde de calibru, lungimea ţevii și 
de cea totală. 

Cel pentru gloanţe netoxice are 
țeava cu 6 ghinturi speciale. În 2015 
au apărut și noile modele cu patul din 


OSI caca 

STEYR MANNLICHER SM12 SX Semi Weight 


CARABINE STEYR MANNLICHER MODELELE SM 12 ȘI SM 12 SX 


Model Calibre Gloanțe Lungime țeavă+totală Greutate 
Halfstock .243 Win., 6,5x55 SE, 25-06 R., .270 Win., 7x64, 4 560 mm-1.115 mm 3,4 kg (Fig.1) 
.30-06 Spr., 308 Win., 8X57 JS, 9,3x62 
Magnum: 7mmRem.Mag., .300 Win.Mag. 3 635mm-1.175 mm 3,6 kg 
.270 WSM,.300 WSM,8x68 S,.300Wby 
Mountain .243 Win., 6,5x55 SE,.270 Win.,7x64, 4 508mm-1.060 mm 3,3kg (Fig.2) 


.308 Win., .30-06 Spr., 8,5x57 JS, 9,3x62 


SemiWeight .308 Win., .30-06 Spr., 7x64, 8x57 JS, 9,3x62 4 508mm-1.060 mm 3,6kg (Fig.3) 
Light .243 Win., .270 Win., .308 Win., .30-06 Spr. 4 508mm-1.060 mm 2,9kg (Fig.4) 
Fullstock .243 Win., 6,5x55 SE, .25-06 Rem., .30-06 Spr., 4 508 mm-1.060 mm 3,4 kg (Fig.5) 
.270 Win., 7x64, .308 Win., 8x57 JS, 9,3x62 4 508 mm-1.060 mm 3,4 kg Lead Free 
.30-06 Spr. 4 560 mm-1.115 mm 3,4 kg 
Magnum: .300 Win.Mag. 3 635 mm-1.175 mm 3,6 kg 
SM 12 SX .243 Win, 6,5x55 SE, 25-06 R., .270 Win., 7x64, 4 560mm-1.115 mm 3,36kg 
Halfstock .30-06 Spr., .308 Win.,8x57 JS, 9,3x62 
Magnum: 7mmRem.Mas., .300 Win.Mas. 3 635 mm-1.175 mm 3,4 kg 
Semi Weight .308 Win., .30-06 Spr., 7x64, 8x57 JS, 9,3x62 4 508 mm-1.060 mm 3,5kg (Fig.6) 
Light .243 Win., .270 Win., .308 Win., .30-06 Spr. 4 508 mm-1.060 mm 3,2 kg (Fig.7) 
Stainless Toate calibrele enunțate mai sus la SM 12 SX (Fig.8) 


polimer SM 12 SX, care are și sistemul 
MAB (Monolite Aluminium Bedding), 
cutia închizătorului fiind întărită cu 
aluminiu. 

Toate modelele SM 12 pot fi pre- 
văzute cu un senzor electronic ce pre- 
vine eventuale accidente în cazul în 
care arma, cu un cartuș în detunător 
și mecanismul neblocat, este negli- 
jată, ajungând în poziţii periculoase 


pentru cei din preajmă. Sistemul 
Reset Action blochează automat tră- 
gaciul şi destinde arcul, deci împie- 
dică declanșarea focului dacă arma 
ajunge într-o poziţie verticală ce di- 
feră cu peste100 de grade față de po- 
ziţia orizontală, sau înclinată pe o 
parte cu peste 55 de grade faţă de po- 
ziţia ei normală, ușor oblică la ochire 
(Fig.9). NPR 

Glasul fazanului 


Text și fotografie MARIA SĂVULESCU 


Iată-ne din nou, dragă cititorule, în luna lui Făurar. Din 
nou terminăm un sezon și ne pregătim de renașterea 
Naturii, de bucuria miresmelor proaspete de primăvară 
învăluite în trilurile șugubeţe ale vestitorilor ei. Mai sunt 
câteva zile și se sfârșește un nou sezon de vânătoare. 
Luna februarie încheie lunile de iarnă și sezonul de 


vânătoare la fazani. 


ilele pline și problemele coti- 

rA diene m-au ținut departe de 
teren în acest sfârșit de sezon. 

Doar glasul cocoșilor sălășluiți în gră- 
dina din spatele casei îmi aduc în 
minte bucuria câmpului și stârnesc 
neliniștea cățelușei mele, care mă pri- 
veşte dojenitor și rugător în același 
timp. Pentru ea, miresmele și sunetele 
secundei pe care o trăiește sunt im- 
portante. Iar glasul fazanului și sune- 

tul aripilor sunt legate de prima ei ex- 
periență în lumea vânătorii. Primul 
aport la fazani a fost făcut de micul 
springer pe când avea doar vreo nouă 
luni. Prima dată l-a apucat timid de 
coadă, a doua oară l-a smotocit un 
pic, pentru ca, la a treia încercare, să 
îl aporteze cu succes. Prima ieşire la 
câmp la fazani și primul aport, ce-i 
drept, nu făcut ca la carte, cu preda- 
rea vânatului în mâna vânătorului, 


dar, oricum, primul aport. Dacă la 
metoda de prezentare a aportului stă 
cam prost, și asta recunosc din cauza 
lipsei mele de timp, la tehnică și nas 
stă excelent. Dacă aveţi un câine ce 
demonstrează evidente calități native 
şi pasiune pentru vânătoare, stăruiți 
în dresajul și educarea comportamen- 
telor corecte (aport, obedienţă, 
chetă). Cel mai indicat este dresajul 
făcut chiar de stăpânul câinelui, în 
acest fel echipa vânător-câine se su- 
dează. 

Dar iată cum, din dragoste pentru 
câine, gândul mi-a fost purtat înspre 
alt subiect. Îngăduie-mi, dragă citito- 
rule, să mă întorc la istorisirile mele 
vânătorești despre păsările colorate 
de natură în culorile anotimpurilor. 
Deţinător al unor simţuri vizuale și 
auditive excelente, fazanul este cel 
care, nu o dată, a reușit să se ferească 
din calea câinilor de vânătoare și din 
cătarea puștii. Vegetaţia înaltă îi oferă 
camuflajul perfect pentru fuga pe pi- 
cioare. Nu o data a fost lăsat în urmă 
de câinii și vânătorii păcăliţi. Dar... 
orice naș își are nașul! 

Carol, un springer neostoit, scoto- 
cea de zor iarba uscată dintr-un canal 
de irigaţii. Căuta la zece, douăzeci de 
metri în fața vânătorului. La un mo- 
ment dat, vânătorul îl ajunse din 
urmă și se opri lângă el. Câinele sco- 
tocea un perimetru de cinci, şase 
metri în lung și-n lat. Nu se dădea ple- 
cat din acel loc cu nici un chip. Să fi 
durat totul poate un minut sau chiar 
două. La un moment dat, chiar din 
botul câinelui, se ridică zgomotos fa- 
zanul. Vânătorul îl lăsă să se depăr- 
teze, apoi ochi şi trase. Carol pleacă 
în goană să recupereze vânatul, pe 
care îl aduce, plin de fală, stăpânului. 
Doar insistența și nasul câinelui au 
reușit să dovedească tehnica camufla- 
jului stăpânită de istețul fazan. 

Zarva fazanilor din fundul grădinii 
îmi readuc în minte imaginile de la 
vânătorile trecute: siluetele fazanilor 
conturate de lumina răsăritului odih- 
nind pe crengile pomilor, înălțarea 
zgomotoasă peste tufele de porum- 
bar, foșnetul trecerii lor, glăsuirea 
celor deranjaţi de prezenţa noastră, 
zborul lor peste stuf şi baltă, fuga fă- 
zăniţelor printre holdele ogorului, stă- 
ruința câinilor în căutarea vânatului 
şi aporturile dificile... 

Abia aştept un nou sezon. NPR 


Am vânat şi pe ger 
sau zăpezi mari 


Text și fotografie MATEI TĂLPEANU 


Ca unul care am început să vânez din anul 1942, când împlinisem 15 ani, cu o armă 
SAUER & SOHN de cal.12 dăruită de tatăl meu, în al cărui permis de port-armă, pușca 
va figura până ce voi împlini 21 de ani, vă daţi seama că am trecut prin destule ierni 
aspre, cu puţine zile ca în acest februarie primăvăratic, când îmi amintesc de ele. Am 
fost inițial înscris în Societatea Cercul Vânătorilor Craiova, cu permis special pentru 
minori, ce mă autoriza să vânez numai sub supravegherea tatălui. 


rima vânătoare la care am par- 
Poe pe un ger de minus 18 

grade Celsius, a avut loc în di- 
mineața zilei de 24 ianuarie 1944, 
când ne-am putut deplasa prin ză- 
pada mare doar cu sănii trase de boi, 
din satul Murta până la pădurea, izo- 
lată în câmp, ce aduna vânatul mic 
din raza comunei Dobrești, situată pe 
şoseaua Craiova-Bechet. Am avut no- 
rocul ca la prima bătaie să-mi vină pe 
rând două vulpi, anunțate de strigă- 
tele bătăiașilor, în mare goana și fără 
să mă vadă, căci stăteam lipit în fața 
unui stejar gros. Pe cea dintâi am 
ratat-o cu primul foc, dar după o în- 
toarcere şi un ocol larg, a venit tot 
spre mine și am doborât-o. Pe a doua 
am lăsat-o să treacă linia somieră și 
am tras cu 3mm în desişul din spate, 
prin care nici nu o mai vedeam, dar 
căzuse. Mai târziu, maestrul de vână- 
toare m-a plasat la marginea unei po- 
ieni, unde, pe stânga, vedeam departe 
albul zăpezii, dar pe dreapta începea 
o potecă, oblică înapoi, printr-un desiș 
impenetrabil. Mi-am pus scăunelul la 
intrarea în potecă, astfel încât să pot 
epola îndoit pe jumătate spre dreapta, 
unde era tot vecinul din prima goană. 
Poate îmi va purta iar noroc! În ţeava 
dreaptă am băgat un cartuș Rottweil 
de 3 mm. Privind mai rar în poiană și 
insistent spre potecă, observ curând 
cum un motan o travesează liniștit, la 
5-6 metri, venind însă din spate, către 
bătăiași. M-am ridicat puţin și, când a 
sărit înainte, am aruncat din epolaj 
focul în desiș, de unde am auzit ime- 
diat zvâcnirile corpului în agonie, 
atins în cap. Verdictul cunoscătorilor 
a fost clar: tălpile negre, inelele cozii 
tipice, era o pisică sălbatică. Mai am 
încă gulerul din blana ei, cu care mă 
fălesc şi după 72 de ani, în vreo zi mai 
rece. 

Pe la prânz, în înaltul cerului al- 
bastru au apărut câteva zeci de linii 
paralele fine și albe, auzindu-se clar și 
bâzâitul fortărețelor zburătoare. Ve- 


nite dinspre sud, au făcut o curbă 
largă peste noi și s-au întors iar spre 
sud. Seara, am auzit la Radio-Londra 
că Sofia fusese bombardată, în plină 
zi, iar 25 de ani mai târziu am aflat de 
la soţia mea, că, în acea zi, era la 
școală, având 11 ani, când o bombă 
dărâmase casa vecină cu a lor, în 24 
ianuarie1944, în cel mai grav bom- 
bardament suferit. Cum aș putea uita 
această dată, chiar după 72 de ani? 
Lucrând peste 30 de ani la Muzeul 
Grigore Antipa ca ornitolog, am făcut 
multe ieșiri pe teren iarna, fie cu una 
din puștile muzeului, fie cu propria 
mea pușcă, dispunând chiar de auto- 
rizaţii pentru specii „de patrimoniu”. 


9 Naturalizată cu 

măiestrie de 
taxidermistul Marcel 
Ionescu, sper că această 
primă rată cu cap alb, 
colectată pe 22 ianuarie 
1969, poate fi admirată și 
azi de public în muzeul 
Grigore Antipa. 


Azi muzeul nu mai are asemenea fa- 
cilități. 

Îmi amintesc cu emoție de colec- 
tarea primului exemplar de rață cu 
cap alb, specie rară, dar care ierna în 
mod cert pe lacul Techirghiol, a cărui 
apă foarte sărată îngheţa greu. Ime- 
diat după ce m-am căsătorit cu Maria 
Paspaleva, în ianuarie 1969, am făcut 
o deplasare împreună la malul Mării 
Negre, eu cu delegaţie și pușca de 
cal.20 a muzeului, ea cu pașaport și... 
act de căsătorie! A fost o iarnă foarte 
geroasă, cu minus 20 grade Celsius. 
Pe lacul Agigea am colectat o rață flu- 
ierătoare cu capul umflat, care zbura 
greu din cauza intoxicării cu plumb. 
Am decis să vedem ce mai este pe 
lacul Techirghiol. În golful cel mai 
apropiat de carierele de nisip, înota 
un răţoi cu cap alb, care se hrănea, 
efectuând scufundări repetate. Ne-am 
camuflat cât am putut de bine, și el 
s-a săturat şi a început să se apropie 
de noi. Când a ajuns destul de 
aproape, un foc de cal. 20 cu alice de 
3 mm i-a întrerupt siesta. Dar cum un 
curent aerian dinspre uscat tindea 
să-l îndepărteze încet de mal, barcă 
ioc, câine nici atât, concluzia noastră 
a fost clară: jos cizmele, ciorapii, pan- 
talonii și... să sperăm că apa nu trece 
mult de genunchi! Soţia a fost mai ra- 
pidă, prima în apă, a ieşit la mal cu ră- 
toiul în mână, dar cu picioarele roșii 
până peste genunchi. Călcase cu tăl- 
pile goale pe apa mai dulce, înghe- 
tată, care placa fundul lacului, pe sub 
cea sărată rămasă neîngheţată deasu- 
pra. Noroc că restaurantul era 
aproape, o ciorbă de burtă cu smân- 
tână și mujdei de usturoi și câteva... 
grame de ţuică fiartă, ne-au dres. Na- 
turalizată cu măiestrie de taxidermis- 
tul Marcel Ionescu, sper că această 
primă rață cu cap alb, colectată pe 22 
ianuarie 1969, poate fi admirată și azi 
de public în muzeul Grigore Antipa. 
NPR 

Braconaj cu ogari 


COSMIN HUMELNICU - director AJVPS Botoșani 


Cazurile de braconaj cu ogari, ziua și noaptea, sunt la ordinea zilei în judeţul Botoșani. 
Cu toate că se întreprind permanent acțiuni de conștientizare și prevenire a unor astfel 
de activități antisociale, fenomenul proliferează. Mai nou, și ciobanii din judeţul nostru 
cresc ogari și înmulțesc ogari şi metișii de ogari pe la stâni. Probabil că activitatea de 
braconaj cu acești câini și comerțul cu ei este rentabil. Altfel nu se poate explica 
exacerbarea acestor activităţi. Doar din lipsă de reglementări clare în domeniu și 
indecizia organelor abilitate în a aplica și bruma de reglementări ce există în materie. 


9 Poate că situația 

trenează de «teama» 
oierilor, care au avut 
tupeul să sară gardul 
incintei Parlamentului 
României, deși aleşii lor au 
fost primiţi cordial de cel 
de-al doilea om în stat sau 
poate că din cauza 
corupţiei cu brânză și miei, 
care ajunge de jos, de la 
stână, până sus, pe la unii 
legiuitori”, 


600 de sfaturi 
pentru vânători 

A 

n susţinerea celor afirmate, vă 
I prezentăm ultimul caz concret 

de braconaj, din ziua de 1 fe- 
bruarie 2016, ora 15:30, comis de nu- 
mitul Raileanu Savel, din localitatea 
Blândești. El a fost surprins, cu 5 
ogari, în plină acțiune de braconaj, pe 
unul din fondurile de vânătoare ale 
AJVPS Botoşani. La momentul legiti- 
mării de către jandarmi, a devenit ex- 
trem de agresiv, permițându-şi 
libertatea de a înjura și amenința jan- 
darmii și angajații asociației vânăto- 
reşti. În mândria sa de oier, probabil 
„adițional”, a afirmat răspicat că are 


200 de oi și n-are nevoie de carne, dar 
o face din patima de a vedea cum 
omoară câinii lui căprioare și iepuri. 

Mai mult decât atât, a recunoscut 
că a prins deja, în ziua respectivă, o 
căprioară, pe care a ascuns-o bine în 
drumul parcurs, motiv pentru care nu 
va putea fi găsită de cei ce l-au oprit 
din acţiune. 

Iată, așadar, doar unul dintre oie- 
rii care protestează la Parlamentul 
României, pentru drepturile oierilor, 
printre care și dreptul de a ţine la 
turme și stâni oricâţi câini și din orice 
rasă doresc. NPR 


APARIȚIE EDITORIALĂ 


A apărut volumul „600 de sfaturi pentru vânători”, de Gert 


G.von Harling și Carsten Bothe. 


Acesta se dorește un ghid atât pen- 
tru vânătorii începători, aflaţi la primele 
experiențe cinegetice, cât și pentru cei 
avansați care, cu siguranță, doresc să-și 
perfecționeze tehnica de vânătoare și să 
acumuleze noi cunoștințe. 

Într-un stil savuros, autorii dezvă- 
luie o serie de trucuri pe care le pot 
aplica vânătorii, dar recomandarea, pe 
care o face și cel care prefațează lucra- 
rea, este de a filtra cele prezentate prin 
prima legislației române în domeniu. 

Publicistul Gert G. Von Harling este 
vânător de mai bine de cinci decenii și a 
publicat peste 40 de cărţi de speciali- 


tate și povestiri în domeniu, iar Carsten 
Bote este licențiat în biologie și vânează 
de peste 30 de ani. 

Cartea are coperta broșată și con- 
ţine 256 de pagini cretate, full color. 

Preţul de raft este de 69,90 lei/ex., iar 
la comandă, 1-10 exemplare, reducere 
20%, 55,92 lei/ex., 11-50 exemplare, re- 
ducere 30%, 48,93 lei/ex., peste 50 
exemplare, reducere 40%, 41,94 lei/ex. 
La comenzi de peste 5 exemplare, trans- 
portul este gratuit pe teritoriul României. 
Comenzile se pot transmite pe e-mail 
la adresa: infoZedituracasa.ro, 
sau telefonic, la nr. 0359-464.363. 


N. ŞELARU 


Examenul de vânător 


Noutăţi privind 
examenul de vânâtor 


Din 10 februarie 2016 a intrat în vigoare Ordinul MMAP 
nr. 153/2016 privind modificarea Ordinului MAPDR 

nr. 539/2009 pentru aprobarea regimului permiselor de 
vânătoare. A intrat însă în vigoare, exact așa cum l-au 
conceput și dorit reprezentanții în specialitate ai 
M.M.A.P., în interesul lor, fără a se ţine seamă de 
observaţiile transmise de conducerea AGVPS. 


șadar, examenul de vânător va 
A: în continuare o formalitate, 

orice persoană, chiar fără un 
minim de cunoștințe necesare în mate- 
rie, putând promova un astfel de test, 
care numai examen nu se poate numi. 
Aceasta deoarece testele pentru exame- 
nul de vânător - din care multe sunt de 
o simplitate hilară, unele sunt formu- 
late ambiguu, iar altele sunt pur și sim- 
plu greșite - au rămas totalmente 
neschimbate. Printre aceste teste au 


rămas și cele plagiate sub „autoritatea” 
autorității publice centrale care răs- 
punde de vânătoare, reliefând faptul că 
plagiatori implicaţi se ascund în spa- 
tele responsabilităţii autorităţii preci- 
zate, inclusiv din punct de vedere al 
daunelor produse prin furtul intelec- 
tual comis. 

Acest mod condamnabil de pro- 
movare a noilor membri vânători nu 
este însă singurul rău pe care-l dis- 
pune autoritatea competentă prin or- 


dinul de completare al celui prece- 
dent în materie. Interpretând legea 
după bunul plac și în interesul proprii- 
lor angajaţi în profil, conducerea au- 
torităţii a decis ca din comisia de 
examinare să facă parte trei reprezen- 
tanți ai acesteia, iar din partea AGVPS 
şi instituțiilor de învățământ superior 
de stat, doar câte unul. În plus, pentru 
examinarea fiecărui candidat, fiecare 
membru al Comisiei de examinare va 
primi în continuare o indemnizaţie 
netă de 20 lei/dosar examinat, ceea 
ce reprezintă o sumă absolut nemeri- 
tată prin comparaţie cu munca de- 
pusă. Așadar, conducerea autorității 
publice competente a avut grijă ca re- 
prezentanțţii ei în profil să fie majori- 
tari în comisiile de examinare, pentru 
a decide orice doresc și, totodată, 
pentru a fi exagerat de bine retribuiti, 
din banii candidaţilor, neglijând total- 
mente nivelul de pregătire al viitorilor 
vânători. Trecând peste discriminarea 
absolvenţilor de învățământ superior 
care pot face parte din Comisia de 
examinare prin condiţiile limitative 
impuse prin ordin, peste lege, apre- 
ciem această reglementare ca o nouă 
„agresiune” a autorităţii împotriva ca- 
lităţii vânătorilor, fiindcă, coroborată 
cu inițiativa anterioară a aceleași au- 
torități de a-i lăsa „independenţi” 
după obţinerea permisului de vână- 
toare, ne duce cu gândul la o lovitură 
„sub centură”, dăunătoare manage- 
mentului faunei cinegetice și concep- 
tului de vânătoare durabilă, cu 
respectarea tradiţiilor în domeniu din 
România. O lovitură indirectă, intere- 
sată și deliberată, la fel de puternic re- 
simțită ca şi presiunea exercitată 
asupra acesteia prin activităţile de de- 
gradare a habitatelor naturale (agri- 
cultura modernă, extinderea 
localităţii, mărirea ratei de circulaţie 
și circulaţie auto intensă), creșterea 
numărului de câini de pe lângă turme 
şi stâni, protecția exagerată a marilor 
prădători etc. 

În concluzie, în rândul factorilor 
agresivi la adresa faunei cinegetice se 
poate înscrie, fără riscul de a greși, și 
autoritatea publică centrală care răs- 
punde de vânătoare, prin interpușşii 
acesteia în specialitatea cinegetică. 
NPR 

„DE SEZON 


= EA 


T 


K A y 


Text și fotografie CONSTANTIN RĂDAN 


Dacă cineva încearcă să extragă ceva din seva frumuseții 
de a fi vânător, cu siguranță are toate şansele de reuşită 
la finalul unui sezon de vânătoare la iepurele-de-câmp. 
Cel mai îndrăgit, între alte specii de vânat, a oferit, și de 
această dată, celor împătimiți ai vânătorii, spectacol de 
culoare pe albul imaculat al zăpezii și, cu voia naturii, 
adevărate clipe de magie. 

Spectacol de culoa 


IZ 


re, iarna 


erul năprasnic din luna ianua- 
Gr: bogata mantie albă așter- 

nută peste întinsele ogoare, 
dar și cutezanța protejaţilor zeiţei 
Diana, toate, s-au unit într-o simfonie 
a viselor împlinite. S-a mai încheiat 
încă un sezon, s-au mai adăugat noi 
file în tolba nesfârșitelor povești ade- 
vărate, depănate de adevărații vână- 
tori la început de an nou, care să le 
aducă sănătate și dor de aventură în 
mijlocul naturii. 


Răsfăţ pe zăpadă 

Era ultima decadă a lui Gerar 
când, cu zgârcenia-i specifică, natura 
afișa sfidător pe bolta cerească bulgă- 
rele orbitor al unui... „soare cu dinţi”. 
Nicidecum însă, nu reușea să mai ri- 
dice mercurul termometrului, înghe- 
tat la -19°C de un năprasnic ger, de 
crăpau pietrele și mureau până și mi- 
crobii. Fior de căldură închipuită ne 
cuprind combinezoanele, părtașe într- 
o frăţie de culoare cu zăpada de po- 
veste ialomițeană, din camuflajul 
cărora ne primeneam vederea încân- 


taţi de magia priveliștilor mute, ce 
parcă răsăreau dintr-o îndepărtată 
lume a fantasticului. 

Actorii finalulului de sezon de vâ- 
nătoare la iepure au fost, desigur, 
„urecheaţii”, dar și cutezătorii vână- 
tori, rarele „roşcate”, tainicele trestii 
care ocupau bătrânele canale de iriga- 
ţii, acum adevărate depozite de omăt 
cu înfățișări și asemănări de personaje 
de poveste și singuratice trunchiuri de 
viață încremenită în decorul de 
gheață. 

La orele șase și jumătate ale dimi- 
neţii de week-end, aburul plin de mires- 
mele bucatelor calde aduna grupa de 
vânători care își consumau aburinda 
cafeluță, scursă din ibricul fermecat al 
aromelor, nelipsit micului dejun. Caii- 
putere ai motoarele încălzite sfidau ne- 
păsători vitregiile naturii, așteptând 
confruntarea cu neprevăzutul. 

Nimic nu este mai frumos ca o di- 
mineaţă de iarnă, în care asculți cum se 
pierde în văzduh ecoul lătratului de 
câine pe ulițele satului, în care se ames- 
tecă și eternul cânt matinal al cocoșilor, 
iar fumul hornurilor dă veste că vetrele 
s-au încins în casele gospodarilor. 


Final de vânătoare 

Ca într-un alai de nuntă fără mu- 
zicanţi, suita de mașini a parcurs cei 
16-17 km, de la locul de cazare până 
în câmpul fondurilor de vânătoare Mi- 
loşești și Griviţa, unde eram așteptați 
de cei 18 gonași, înarmaţi cu surse 
zgomotoase, inventate pentru deștep- 
tarea „urecheaţilor”. 

În prima zi, dar și în a doua, iepuri 
au fost! Iar cei peste 40-50 evaluaţi, 
în afara celor vânaţi, vor fi de prăsilă 
pentru viitorul sezon. Instructajul ri- 


guros, cu vânătoare fără incidente, 
pata de culoare dată de vestele bătă- 
iaşilor în contrast cu zăpada, prepara- 
tele master-bucătarului vânător, dar 
şi hrana asigurată gonașilor, au dove- 


9 9 Nimic nu este mai 
rumos ca o 
dimineaţă de iarnă, în care 
asculţi cum se pierde în 
văzduh ecoul lătratului de 
câine pe ulițele satului, î în 
care se amestecă și eternul 
cânt matinal al cocoșilor, 

iar fumul hornurilor dă 
veste că vetrele s-au încins 
în casele gospodarilor”. 


dit buna organizare a celor două par- 
tide colective, dând culoare și bună 
dispoziţie participanţilor. La final, pe 
tabloul reușitei vânători, se citea și 
mulțimea urmelor lasate de urecheați 
pe zapadă, în noul început de horă, 
cea a înmulțirii. 


S-a stins ecoul unei vânători! 

În semn de mulțumire pentru or- 
ganizatori și paznici de vânătoare ai 
fondurilor amintite, în respect pentru 
aceast inegalabil pasiune, la care na- 
tura este zâna cea bună, merită acen- 
tuată povaţa: „Domnilor vânători de 
pretutindeni, învățați să nu uitaţi res- 
pectul de breaslă şi să prețuiţi viața în 
natură. Să fiti mândri de nobila prac- 
ticare a vânătorii, urmașa îndepărta- 
telor tradiţii care au dat valoare 
fiecărui sezon de vânătoare. Sfârşitul 
calendaristic al sezonului la iepurii-de- 
câmp să fie un prilej de sărbătoare. 
Acest hobby este un balsam sufletesc, 
un complex de mișcare şi, nu în ultimul 
rând, de gândire pozitivă”. 

Închei în glăsuirea celor două 
strofe care, cu al lor cânt, dau sunet 
în ecou naturii pentru darurile oferite. 


„S-a stins ecoul vânătorii, 
Iar cei cu arme au plecat. 
Grăbesc pe urmele ninsorii 
Și lasă-n urmă un păcat... 


S-au potolit și câinii, iată, 
E linişte, nici un lătrat. 
Pe-o cioată de molid, uscată, 
Se vede un cartuș uitat.” 


„S-a stins ecoul vânătorii” 
- Casian Balabasciuc. 
NPR 


FEBRUARIE 2016 | 21 


UB Hrănirea vânatului 


Sarea cea de toate zilele 


MITICĂ GEORGESCU 


Fără a teoretiza inutil subiectul, nu vom face altceva în 
afară de a sublinia importanţa acestui aliment în viața 
sălbăticiunilor, deoarece rolul său în alimentaţia umană 
este îndeobște cunoscut. Din această perspectivă, câteva 
analogii vor servi confirmării rolului deosebit de 
important al elementului în cauză. 


olosirea sării în alimentaţia 

umană își are obârșia în negura 

celor mai vechi timpuri, în în- 
depărtata preistorie. Una din cele mai 
vechi exploatări de sare a fost descope- 
rită în așezarea preistorică Solinitsata, 
de lângă localitatea Provadia, din nord- 
estul Bulgariei. În antichitatea greacă, 
romană și ebraică, sarea a căpătat in- 
clusiv valenţe mistice, fiind utilizată în 
ritualuri religioase. 

A fost considerată și un element de 
importanţă economică majoră, și de 
aici, de importanţă strategică, iar con- 
trolul aprovizionării cu sare a fost una 
din cheile expansiunii militare a Impe- 
riului Roman. Mai mult chiar, devenind 
şi monedă de plată și schimb, stă la ori- 
ginea termenului actual salariu, derivat 
din cel latin salarium, derivat și el din 
latinescul sal (sare), deoarece la înce- 
puturile imperiului roman, legionarii 
primeau o parte din drepturile bănești 
sub forma unor rații de sare. Nu cre- 
dem că se poate preciza data/epoca la 
care sarea a început să fie folosită și în 
hrana animalelor, dar putem presu- 
pune că omul a observat de multă 
vreme atracția pe care sarea o exercita 
asupra animalelor erbivore, dar și efec- 
tele benefice ale acesteia. 


Rolul sării în metabolismul 
copitatelor 

Deoarece sintetizăm subiectul doar 
la speciile de mamifere sălbatice „de in- 

teres cinegetic” din fauna noastră, cer- 
videle — cerb, căprior, lopătar — capra 
neagră, muflonul, reamintim că toate 
aceste specii fac parte din subordinul 
Ruminantia, al rumegătoarelor. Dar 
printre consumatorii de sare se numără 
şi mistrețul care, chiar dacă nu are un 
regim vegetarian 100%, componentele 
vegetale au o participare net majori- 
tară. Rumegătoarele însă, exclusiv ve- 
getariene, au și un consum ridicat de 
calciu, a cărui accesibilitate și reglare 
în organism este ajutată de sare, alcă- 
tuită chimic din sodiu (40%) și clor 
(60%). Aceste două componente ale 
sării ajută la trecerea nutrienţilor în in- 
teriorul celulelor şi, deopotrivă, la eli- 
minarea reziduurilor în exterior. 
Deasemeni, sodiul are un rol esenţial în 
controlul metabolismului apei în țesu- 
turi și al echilibrului acido-bazic (în 
special în cel al sângelui). Reglarea 
cantităţii de calciu în sânge începe cu 
cantitatea de sare ingerată de animal. 
Astfel, cei doi constituenți ai sării, clo- 
rul și sodiul, acționând împreună, au 
rol-cheie în organismul animal, reglând 
contracţiile musculare, influențând 
producerea laptelui, menţinând activi- 
tatea de secreție a splinei, determi- 
nând astfel funcţionarea eficientă a 
digestiei. Influențind producerea lapte- 
lui, hrana exclusivă a puilor tuturor 
speciilor menţionate mai înainte pentru 
o perioadă de timp, sarea își menţine 
importanţa inclusiv în epoca de alăp- 

tare. Clorul, prezent în sare sub forma 
unei cloruri, are și el un rol esențial în 
controlul acidității sangvine și un con- 
stituent de bază al acidului clorhidric, 
pentru digestia lipidelor şi proteinelor 
care au „scăpat” din digestia ruminală. 


La sfârșitul iernii 

La apariţia primelor plante verzi, 
când rumegătoarele trec de la hrănirea 
cu furaje uscate la una cu furaje sucu- 
lente, lipsa bulgărilor de sare de lins în 
teren poate determina disfuncționali- 
tăți digestive, printre care diareea este 
cea mai frecventă și mai periculoasă, 
deoarece duce la o slăbire accentuată, 
urmată de o vulnerabilitate crescută a 
organismului animal. Este un motiv su- 
ficient de convingător pentru a se asi- 
gura permanenţa bulgărilor de sare în 
teren, cu o atenţionare specială pentru 
această perioadă. 


Sărăriile 

Așa cum sunt denumite vânătorește 
punctele în care se administrează bul- 
gării de sare în teren, ar trebui să aco- 
pere în mod uniform suprafața 
păduroasă a unui fond de vânătoare cu 
vânat mare. Dar, în zona de câmpie, a 
devenit caracteristic faptul că suprafe- 
tele prezintă doar trupuri mici de pă- 
dure, iar vânatul mare, căpriorul, 
petrece o bună parte din timp în câm- 
pul agricol. Unde vom pune atunci să- 
răriile, în câmp? Nu, deoarece 
succesiunea lucrărilor agricole anulează 
existența acestora. Deci sărăriile vor fi 
puse doar în micile păduri rămase ne- 
tăiate, cu grija de a asigura necesarul 
prin numărul lor şi prin cantităţile de 
sare-bulgări administrate. Să nu se uite 
faptul că, prin retrocedările a nume- 
roase suprafețe de pădure, acestea au 
devenit pășunabile, mai mult sau puţin 
legal, dar în orice caz, intens pășunate. 
În aceste nedorite situaţii, protecţia să- 
răriilor pentru vânat împotriva turmelor 
aflate la pășune este iluzorie. Soluţia nu 
poate fi alta decât o bună înţelegere cu 
proprietarii terenurilor, ai pădurilor și 
ai turmelor, pentru ca sarea să existe în 
permanenţă în teren. 

După cum se ştie, expunerea sării 
în teren este simplă, pe cioatele vechi 
neviabile rămase după tăierile de pă- 
dure, sau/și în trocuri simple din lemn 
aşezate în imediata apropiere a hrăni- 
toarelor nu atât pentru adăpost, cât 
pentru prezența sării lângă furaje. 


Menţiunea „nu atât pentru adăpost” nu 
înseamnă că sarea nu ar avea nevoie de 


o protecţie contra intemperiilor — ploi, 
zăpadă — care, aducând umiditate, ar 
afecta calităţile acesteia. 

Singurul neajuns ar fi topirea mai 
accelerată a bulgărelui de sare, ceea ce 
ar presupune o realimentare a sărăriei 
cu noi bulgări. Există însă o compensa- 
ție, în sensul că s-a observat prezența 
cervidelor inclusiv la cioatele al căror 
lemn impregnat cu apa sărată, după 
vreo ploaie ori zăpadă, care topiseră 
bulgărele de sare, era lins de animale 
ca și un bulgăre de sare obişnuit. 


Cantităţile de sare 

Pentru a acoperi necesarul unei 
bune funcționări a organismului ani- 
mal, nu avem prea multe comentarii. 
Acele „raţii” recomandate de instruc- 
ţiuni ne par mai degrabă strict orien- 
tative decât categorice. 

Cu alte cuvinte, dacă într-un teren 
există, de exemplu, o populaţie de 100 
căpriori pentru care, „în raţia” de 5 kg 
sare-bulgări/piesă/an, se pun în teren 
500 kg de sare-bulgări, iar această can- 
titate dispare, prin consum sau alte 
cauze, cu două luni înainte de trecerea 
unui an, nu înseamnă că aproviziona- 
rea cu sare a fost îndeplinită. Dimpo- 
trivă, având în vedere efectul direct 
benefic al sării precum și costul practic 
neimportant în raport cu acel efect be- 
nefic, un bun gospodar al terenului și 
bun cunoscător al nevoilor vânatului 
copitat nu va considera o risipă nevoia 
de a completa permanent consumul de 
sare din teren. Ni se pare mult mai ra- 
țională recomandarea numărului de 
sărării pentru un număr de exemplare 
dintr-o specie de vânat. De exemplu, o 
sărărie pentru 5 căpriori, cu condiția 
să aibă sare pe întreg parcursul anului. 

Dintr-o îndelungată experienţă şi 
practică în privinţa asigurării cu sare- 


bulgări a terenurilor cu capră neagră, 
am tras câteva concluzii. În primul 
rând, datorită accesului dificil în aceste 
terenuri, dificultate până la anularea 
accesului în timpul lunilor de iarnă, 
am adaptat aprovizionarea cu sare. 
Toamna, după plecarea turmelor de oi 
din spaţiul alpin, am format echipe din 
pădurari care transportau în rucsac, 
fiecare om, câte 25 kg de sare-bulgări, 
pe care o depuneau în locuri dinainte 
stabilite și cunoscute, pe un traseu de- 
asemenea stabilit pentru fiecare 
echipă. 

Locurile erau alese totuși mai adă- 
postit, sub vreo stâncă în surplombă, 
în expuneri însorite, iar în interiorul 
pădurii, la câțiva metri de lizieră, acolo 
unde era cunoscut faptul că, în timpul 
iernii, caprele negre se retrăgeau la 
adăpostul pădurii. 

Am făcut această menţiune pentru 
că am întâlnit ciopoare de capre negre 
şi în toiul iernii, în lunile decembrie — 
ianuarie, în chiar masivul Făgăraș, la 
altitudini de peste 2.100 m! 

Prin luna aprilie, oricum înainte de 
urcarea turmelor la pășunat, echipele 
de purtători de sare-bulgări în spinare, 
îşi reluau activitatea grea și solicitantă, 
aprovizionând zonele abrupte, inacce- 

puse doar în micile 
păduri rămase netăiate, cu 
grija de a asigura prin 
numărul lor şi prin 
cantităţile de sare-bulgări 
administrate. Să nu se uite 
faptul că, prin retrocedările 
a numeroase suprafețe de 
pădure, acestea au devenit 
pășunabile, mai imult sau 
puțin legal, dar în orice caz, 
intens păşunate. 


Foto: NECULAI ŞELARU 


9 9 Reglarea cantității de 

calciu în sânge începe 
cu cantitatea de sare 
ingerată de animal. Astfel, 
cei doi constituenți ai sării, 
clorul și i sodiul, acționând 
împreună, au rol- cheieîn 
organismul animal, 
reglând contracțiile 
musculare, influențând 
producerea laptelui, 
menținând activitatea de 
secreție a splinei, 
determinând astfel 
functionarea eficientă a 
digestiei. 


sibile oilor, dar predilecte pentru ca- 
prele negre, care trebuiau să asigure 
prezența sării până la jumătatea lunii 
septembrie, când turmele de oi cobo- 
rau la iernat. 

În privința terenurilor cu cerb, pe 
lângă acea mențiune permanent vala- 
bilă despre nevoia instalării unei ade- 
vărate rețele de sărării, o adăugăm pe 
aceea care vizează locurile de boncă- 
nit, în care se contează pe staționarea 
grupurilor de cerbi cel puțin timp de o 
lună de zile. Oricum, existența sărării- 
lor și a scăldătorilor la locurile de bon- 
cănit, constitue, pe lângă condiția de 
linişte, factori de stabilitate a cerbilor, 
în decursul desfăşurării procesului de 
reproducere. 

În mod obişnuit, vânatul rumegă- 
tor își caută în flora spontană speciile 
care conţin un procent mai ridicat de 
sodiu și am întâlnit astfel de situaţii, 
mai ales în apropierea unor izvoare să- 
rate, de exemplu Slănic — Aninoasa, Iz- 
vorul Glodului - Vidraru. Dar cum 
astfel de izvoare nu se prea găsesc 
peste tot, sarea-bulgări este soluţia re- 
ducerii acestor căutări. Îmi amintesc 
cum profesorul Vasile Cotta, auzind că 
mă aflu în Argeș, mi-a sugerat să su- 
praveghez valea Pârâului Slănic (Ani- 
noasa), unde găsise un corn de cerb 
lepădat în greutate de cca. 5 kg, pu- 
nându-l în legătură cu etimologia de- 
numirii pârâului (Slănic = sărat). În 
timp, aveam să mă conving că cerbii 
din valea numitului pârâu aveau coar- 
nele diferite ca formă și greutate față 
de cei din alte zone ale fondului de vâ- 
nătoare respectiv. 

În mod sigur, acea diferență nu se 
datora doar unui procent de salinitate 
mai ridicat, ci și existenţei unor oligoe- 
lemente şi minerale cu influență di- 
rectă şi în creșterea și formarea 
coarnelor. lată o sugestie pentru un 
studiu. NPR 

HDR Antrenament 


Câinele de vânătoare 


Antrenamentul — parte a vânătorii 


ALECSANDRU CODRIN 


După antrenamentul obișnuit şi învăţarea comenzilor 
într-un mediu controlat, în padoc, în grădină etc., 
ajungem la momentul în care câinele de vânătoare 
răspune și ascultă așa cum ne-am propus. Ce urmează 
după aceasta? Ieșirea în terenul liber, la vânătoare. 


cum trecem la un cu totul alt 
A capitol și la o nouă perspec- 
tivă din punctul de vedere al 
antrenamentului partenerului nostru 
patruped. Libertatea de care se bu- 
cură acum, plus pasiunea pentru vâ- 


nătoare, moștenită genetic de la 

înaintași, fac adesea mult mai dificil, 
lucrul cu câinele pe teren, la vână- 
toare, cel puţin pentru un timp. De 
aceea, antrenamentul, ca parte a vâ- 
nătorii propriu-zise, trebuie continuat 
şi în această etapă, pentru a ne asi- 
gura că ducem la bun sfârșit și până 


la capăt dresajul câinelui cu care 
vânăm. 

Cu toţii am asistat la scene în care 
câinele de vânătoare, la primele ieșiri 
în teren, pur și simplu pare a fi altul, 
ignorând total sau ascultând doar par- 
tial comenzile date. Este de înţeles și 
asta nu trebuie să ne mire. Apare însă 
întrebarea, câţi dintre noi corectăm 
imediat, pe loc, greșelile și lipsa de 
atenţie a căţelului și de ce adesea el 
poate scăpa fără a fi atenţionat și co- 
rectat la momentul respectiv? Destul 
de simplu de răspuns, pentru că, de 
regulă, pur și simplu și noi, animați de 
partida de vânătoare, mai ales la în- 
ceput de sezon, trecem ușor cu vede- 
rea lipsa de atenţie și neefectuarea 
comenzilor de către căţel. Iar asta nu 
face bine niciunuia dintre noi! 

Să nu uităm, câinii, odată antrenați, 
nu uită ceea ce au învăţat, poate că ni- 
ciodată, doar că memoria lor trebuie, 
din timp în timp, „împrospătată”, iar 
asta se face cel mai ușor prin repetiţii, 
reluate la intervale de timp. Trebuie 
doar puţin timp și mai multă răbdare. 

De aceea, când ieșim la vânătoare, 
fie că avem un câine care iese pentru 
prima dată pe teren, fie că este unul 
„învăţat”, dar care vine după pauza 
din timpul „vacanței de vară” și 
uneori chiar și în plin sezon, este re- 
comandat să „împrospătăm” memoria 
partenerului patruped chiar acolo pe 
teren, într-o sesiune scurtă, să-i zicem 
„de încălzire”. Asta presupune ca îna- 
inte de începutul partidei, să dedicăm 
puţin timp și să repetăm câteva co- 
menzi cu el, să observăm cum le exe- 
cută, iar dacă este nevoie de corecţii, 
să le aplicăm pe loc. Vom vedea ime- 
diat rezultatul şi răspunsul pozitiv al 
câinelui. 

Într-adevăr, nu-i tocmai uşor, aș 
zice că poate fi chiar mai greu pentru 
noi înșine, să ținem pușca frântă și să 
urmărim cățelul, când colegii din gru- 
pul nostru obișnuit, sunt gata de vâ- 
nătoare. Sunt nerăbdători, dar cu 
siguranță vor înțelege și, odată scurta 
repetiție încheiată, vor realiza impor- 
tanța antrenamentului ca parte a vâ- 
nătorii şi îl vor aprecia, bucurându-se 
mult mai mult de calitatea lucrului pe 
care câinele îl va face în teren, cău- 
tând, pontând și aportând, așa cum 
trebuie, piesele vânate! NPR 


Genţiana 


DOCTOR PLANT 


Plante tămăduitoare 


FLORA 


Genţianele (Genţiana Sp.) alcătuiesc un gen ce cuprinde peste 400 de specii de plante 
ce fac parte din familia Genţianaceae, și se întâlnesc răspândite în regiuni alpine din 


Europa, Asia și America, unele specii găsindu-se și în 


ica, Noua Zeelandă și partea 


de est a Australiei. Preferă zonele însorite, solurile neutre şi ușor acide, bine drenate și 
bogate în humus. O mare parte dintre specii sunt ocrotite de lege, fiind interzisă 
recoltarea lor din mediul natural, motiv pentru care câteva dintre ele sunt cultivate, 
deși creșterea lor este destul de dificilă în afara habitatului lor natural. 


umele de gențiană provine de 
N: Gentius (180-168 î.e.n.), 

regele Iliriei, care a descoperit 
și prezentat pentru prima dată într-un 
tratat această plantă medicinală, faptul 
fiind menţionat de Plinius cel Bătrân 
(23-79 e.n.), un erudit de vază al Im- 
periului Roman. Planta este cunoscută 
şi folosită încă din antichitate în Eu- 
ropa, fiind considerată un stimulent al 
funcţiilor ficatului, anti-toxic și tonic 
pentru organism. 

Genţienele se remarcă prin florile 
lor, de cele mai multe ori de dimen- 
siuni considerabile, în forma unor 
trompete, viu colorate în albastru in- 
tens sau galben. Dintre genţiene, două 
anume se remarcă pentru efectele lor 
medicinale: Genţiana cruciata, cu flori 
albastre, numită popular în nordul 
țării „căpitanul buruienilor de leac” 
sau, în alte zone, „fierea pământului”, 
din cauza rădăcinilor sale extrem de 
amare, şi Genţiana lutea sau „ghin- 
tura”, cu flori galbene, întâlnită foarte 
rar în flora spontană din Europa și din 
țara noastră, fiind declarată monu- 
ment al naturii și ocrotită de lege, 
motiv pentru care este cultivată în 
mediu controlat pentru obţinerea pro- 
duselor naturiste. 

Pentru obţinerea preparatelor fo- 
losite în medicina naturistă se folosesc 
de regulă rădăcinile/rizomii plante- 
lor. Recoltarea se face toamna târziu, 
după care se usucă și se pun la păs- 
trare în săculeţi din hârtie sau pânză, 
în condiţii uscate și bine aerisite. 

Preparatele obţinute din rădăcină 
de gențiană, fie sub formă de infuzie, 
tinctură sau macerat la rece, pot 
ajuta, după caz, fie în afecţiuni biliare 
și ale ficatului, dereglări ale tractului 
digestiv, indigestii, senzaţii de grață, 
anorexie și lipsa poftei de mâncare la 
copii, sau dereglări ale tiroidei, fiind 
în general un bun tonic pentru orga- 
nism și sporind rezistența la efort fizic. 
Pentru uz extern ajută în cazul rănilor 
și al leziunilor pielii. Există însă și con- 
traindicaţii, precum este cazul ulceru- 
lui gastro-duodenal sau  gastritei 


hiper-acide, motiv pentru care trebuie 
acordată atenţie și precauţie la admi- 
nistrarea preparatelor din genţiană. 
Informaţiile prezentate au carac- 
ter orientativ și nu trebuie folosite în 
scopul diagnosticării sau tratării pro- 
blemelor de sănătate sau pentru înlo- 
cuirea medicamentelor prescrise de 


Aa 
4 


personalul medical autorizat. Înainte 
de a utiliza plantele medicinale în ge- 
neral, este necesară vizita la medic, 
iar administrarea preparatelor din 
gențiană să se facă numai la recoman- 
darea acestuia. Opinia medicului se 
impune ca o măsură de prevedere și 
siguranţă. NPR 

Gânduri de sezon 


O vânătoare plăcută de iarnă 


Text şi fotografie TITUS PINTEA 


AAN 
pen MEBIN. -i 


De ziua marii uniri, vânătorii grupei INEU A din cadrul 


Clubului de Vânătoare Oradea, 


unctuali, optimiști și 


entuziaști, ne-am adunat la tradiționalul loc al întâlnirii 
de lângă cantonul silvic, aflat sub poalele dealurilor 
împădurite ale fondului de vânătoare. 


upă obligatoriul şi necesarul 
D instructaj de protecţie, ținut, 

ca-n fiece dată, de dl. Gheor- 
ghe Ursuţa, șeful grupei, dl. ing. Cos- 
min Ţenghea, secretarul clubului 
nostru, ne-a descries, ca bun cunoscă- 
tor al fondului, locurile unde se vor 
desfășura goanele, atenționând asupra 
pericolelor de ricoşeuri din cauza solu- 
lui îngheţat, a respectării unghiurilor 
de tragere, dar și a purtării semnelor 
distinctive. 

A urmat deplasarea cu mașinile de 
teren, în unele locuri în condiţii de off- 
road, spre standurile în care am fost 
aşezaţi de organizatori. 

Pădurea ne-a primit în minunatul 
tablou hibernal, mantia imaculată de 
nea acoperind întreaga natură, și-n 
standul în care am fost așezat, după în- 
ceperea goanei, câteva capre și un mi- 
nunat țap m-au onorat cu minunatele 
lor făpturi inocente, dispărând în sal- 
turi largi, așa cum au venit. 

La primele trei goane, mistreţii nu 
ne-au onorat cu prezența, dar la ultima 

goană, începută spre orele după-amie- 
zii, un vier puternic a fost săltat din 
patul de frunze în care-și făcuse culcu- 
şul și-a pornit spre standul din vale, în 
care dl. ing. Sorin Bronţ, directorul aso- 
ciației, l-a întâmpinat cu un foc ce i-a 
rupt membrul posterior. Vierul puter- 
nic, urmărit de hărțuitori, s-a postat 
într-un desiș cu spatele la un gorun. 
Deși rănit grav, cu pierderi masive de 
sânge, respingea atacurile jagterierilor, 
reușind, din păcate, să ucidă cu colții 
săi de brici, tăind jugulara unui terier 
valoros al pasionatului crescător de 
câini Nicu Diculescu, întotdeauna pre- 
zent la goanele de mistreți, pierdere 
dureroasă pentru un om ce-și iubește 
câinii. Vierul a mai tăiat, cu altă lovi- 
tură, pieptul uni alt terier, salvat din fe- 
ricire, transportat la medic în timp util. 
Urmărind traseul vierului și lupta aces- 
tuia cu câinii, reputatul nostru pădurar, 
Dumitru Bredean-Brăduţu, i-a dat lovi- 
tura de graţie. 

După aducerea vierului la tabloul 
tradițional, am imortalizat evenimen- 


tul pe care îl dorim repetat și-n alte 
ocazii. 

Ca un fapt inedit, după efectuarea 
tabloului și felicitările de rigoare, în 
timp ce aşteptam revenirea câinilor 
din pădure, un urlet ne-a atras atenţia 
şi am ferma convingere că a fost un 
şacal, specie tot mai prezentă pe fon- 
durilor bihorene. 

Am acestă supoziție întrucât, la a 
doua goană, fiind într-o vale alături 
de desișuri, am observat pe „cartea” 
albă a naturii urmele caracteristice, 
dar pe care colegii le-a pus pe seama 
vulpilor. Ca adept al școlii distinsului 
C.R. Bănărescu, susţin ipoteza, cu atât 
mai mult cu cât, de la întâmplarea re- 
latată în VPR, petrecută pe lângă pă- 
durea Cighidului, în judeţ au mai fost 
împușcați șacali, tocmai în zonele ce 
le-am amintit în articolul despre cori- 
doarele șacalilor. 

Ziua a fost minunată, atmosfera 
de destindere colegială fiind întreţi- 
nută de simpaticul nostru coleg, glu- 
mețul Cosmin Irimie. 

Ca veteran în ale vânătorii, cer per- 
misiunea să reamintesc o veche po- 
vaţă, care ne îndeamnă ca-n pădure să 
ne comportăm ca-n biserică, fără trăn- 
căneli ori fumat în standuri, vinatul 
apreciind liniştea și aerul curat. NPR 

Din nou la copcă 

La copcă „în doi timpi” 
Shad-uri şi avaţi pe Jiu 
Ordinul de prohibiţie 

Cel puţin la începutul lunii, gheața 
instalată în a doua parte a lunii ia- 
nuarie era destul de rezistentă pen- 
tru a permite pescuitul la copcă. 

Atât peștii pașnici, dar mai ales răpitorii, vor aprecia momelile oferite. Dacă 
în urmă cu câţiva ani ţintele erau bibanul, ghiborțul, plătica și, eventual, 
știuca și șalăul, bulversarea caracteristicilor specifice în cadrul anotimpurilor 
ne va surprinde și cu prezenţa carasului și chiar a crapului. 

În partea a doua a lunii, de obicei, încălzirea progresivă a vremii provoacă 
topirea sau subțierea gheții pe lacuri. Urmăriţi totuși evoluția vremii, nu se 
știe niciodată. A doua jumătate a lunii ne poate aduce surprize... NPR 

Campionatul A.G.V.P.S. 


Finala echipelor 


MUGUREL IONESCU 


Pentru ta pie ci 

competițional 2015 a Echipele participante, în ordinea clasă- 
cate oriel pescuit staționar, WAHA: NI. WIDNA d EAH go rii lor pe podium, au fost următoarele: 
am rămas datori cu 1. Corvin Hunedoara II Trabuco 
prezentarea ultimei 22,5 puncte, 108.150 g; 
competiții, finala echipelor 2. WalterLand MarosMix - A.V.P. 
din cadrul campionatului Silva Marpod Sibiu 

de pescuit sportiv al 22,5 puncte - 106.130 g; 
A.G.V.P.S. din România. 3. Energoteam - A.V.P.S. Târnava 


Mare Odorheiu Secuiesc 
inala a fost programată în 
două variante în cadrul întru- 


31 puncte - 101.260 g; 
4. A.J.V.P.S. Mureș 

nirii anuale a Comisiei de Pes- 47 puncte - 87.390 g; 
cuit Sportiv şi Competiții a A.G.V.P.S. 5. A.J.V.P.S. Satu Mare 
Prima variantă a fost acumularea 52 puncte - 82.730 g; 
Bezid, organizator A.J.V.P.S. Mureş în 6. A.J.V.P.S. Maramureș 
colaborare cu C.S.P.S., urmând ca, în 53 puncte - 78.430 g; 
cazul în care se înscriu peste 7 echipe, 7. A.J.P.S. Cluj 
finala va fi organizată pe altă pistă, 63 puncte - 69.820 g; 
care suportă un număr mai mare de 8. A.V.P.S. Potaissa Turda 
concurenți. În varianta a doua, a fost 
propusă pista de concurs de la Vârșolț 


69 puncte - 66.360 g. 


- 
~% 

- Sălaj, cunoscută pentru potenţialul 
său piscicol şi experienţa logistică a 
organizatorilor. În final s-au înscris 8 
echipe, fapt care a determinat aloca- 
rea organizării către A.J.V.P.S. Sălaj, 


CLASAMENT INDIVIDUAL 


în aceeași colaborare cu C.S.P.S. 
Astfel, pe data de 25 septembrie, 
43 de concurenţi, reprezentând cele 8 
echipe înscrise, s-au aliniat în standu- 
rile amenajate pe barajul acumulării, 


1. Malița Cristian 

2 puncte - 24.940 g; 
2. Poiană Doru 

2,5 puncte - 20.400 g; 
3. Farkaș Adrian 

3 puncte - 24.940 g; 
4. Tudor Octavian 

3 puncte - 22.890 g; 
5. Petruţa Lucian 

3 puncte - 21.020 g; 
6. Orosz Ervin 

3,5 puncte - 20.230 g; 
7. Bodocan Tudor 

4 puncte - 21.220 g; 
8. Necreală Marcel 

4 puncte - 20.820 s; 
9. Vuculescu Bogdan 

5 puncte - 24.060 s; 
10. Silagyi Zsolt 

5 puncte - 20.240 g. 


CALENDARUL COMPETIȚIONAL AL 


FEDERAȚIEI INTERNAȚIONALE DE PESCUIT 


SPORTIV - apă dulce - 2016 


Pescuit pe gheaţă 


UCRAINA - lacul Ternopil - 20-21 februarie 


Pescuit la răpitori de pe mal 


SLOVACIA - Svit, râul Poprad - 28-29 mai 


Pescuit staționar CLUBURI 

SAN MARINO, Ostellato - 9-10 iulie 
Pescuit staționar EUROPENE 
OLANDA - 23 - 24 iulie 

Pescuit staționar VETERANI 


REPUBLICA CEHĂ - Pardubice, râul Labe - 3-4 iunie 
Pescuit staționar PERSOANE CU DIZABILITĂȚI 
REPUBLICA CEHĂ - Pardubice, râul Labe - 3-4 iunie 
Pescuit staționar TINERET - U14 - U 18 - U23 
PORTUGALIA - Coruche, Santa Justa - 6-8 august 


Pescuit staționar FEMEI 


locaţia în curs deconfirmare - 27-28 august 


Pescuit staționar NAȚIUNI 


în vederea desfășurării celor două 
manșe, prima de pescuit tematic și 
cea de-a doua de pescuit liber, cu 
punctarea obleților în ambele manșe. 
De fapt s-a pescuit în tehnica „roubai- 
sienne”, agreată și adoptată de marea 
majoritate a pescarilor de competiţie. 

Competiţia a fost acerbă, diferen- 
tele cantitative dintre primele echipe 
clasate pe podium fiind forte mici. 

S-au capturat, din nou, cantități 
impresionante de pește, conform tra- 
diției bazinului, dar și a experienței și 
priceperii concurenţilor, cantitatea to- 
tală de pește căpturat și eliberat fiind 
de 700,270 kg. NPR 


x 


FISHINGzmie 


TERNOPIL 


BULGARIA - Plovdiv - 17-18 septembrie 

Pescuit la păstrăv cu momeli naturale 

ITALIA - Bergamo, râul Brembo - 10-11 septembrie 
Pescuit la răpitori din barcă 

IRLANDA, Lough Ree - 8-9 octombrie 

Pescuit la BLACK-BASS 

PORTUGALIA, Alqueva Barragen - 20-22 octombrie 
Pescuit la CRAP 

FRANȚA, Lac-Reservoir du Bourdon - 21-24 septembrie 
Pescuit la FEEDER 

SERBIA - Novisad, Canal DTD - 18-19 iunie 

Tehnici eficien 


"i 


dropshot-ul a 


Text și fotografie ANDREI ZABET 


pp” 


4 


de sez 


Y 


În lumea pescuitului la răpitor, puține tehnici se se pot lăuda cu eficiența dropshot-ului, 

dar și cu gradul ridicat de răbdare pe care trebuie să-l ai. Pe scurt, trebuie să stai bine 

cu nervii ca să pescuieşti corect cu o asemenea montură, să o ţii cât mai mult tim sy 
15-20 de 


loc, în timp ce faci STN lansetei să vibreze mărunt, 


pentru ca năluca aflată la 


centimetri deasupra substratului să tremure asemenea unui pește-pradă aflat îitagonie. 


aron Martens — „Angler of the 
A Year 2015” în Statele Unite și 
unul dintre „magicienii” drop- 
shot-ului, spunea chiar în timpul unui 


oN 


9 Aaron Martens 

Angler of the Year 2015 
Dropshot-ul este atât de 
eficient încât e dea dreptul 
nasol. Tot el mărturisea că 
nu este un fan al acestei 
tehnici, dar că trebuie să se 
plece în fața eficienţei 
sale”, 


30 | VÂNĂTORUL ȘI PESCARUL ROMÂN 


concurs din seria Elite, câștigat de el, 
că „Dropshot-ul este atât de eficient 
încât e dea dreptul nasol”. Nu pot re- 
produce întocmai expresia folosită de 
american, dar înţelegeţi voi ideea. Tot 
el mărturisea în timpul transmisiei live 
din a doua zi de concurs că nu este un 
fan al acestei tehnici, dar că trebuie să 
se plece în fața eficienţei sale. 


Sfatul nr. 1 - atenţie 
la poziţia cârligului 
Montura se realizează destul de 
ușor, există 2 noduri mai bune, care 
reușesc să ţină cârligul perpendicular 
pe fir și pe ambele le găsiţi la cea mai 
simplă căutare pe YouTube, însă în 
timpul unui concurs de anul trecut, 
din cauza precipitării și a adrenalinei, 
a trebuit să refac nodul de câteva ori 
fiindcă nu nimeream poziția corectă a 
cârligului - veţi vedea că, dacă nu-l 
așezați cum trebuie, acesta va sta, 
după strângerea nodului, fie cu vârful 
în jos, fie cu el în sus. Evident că a 
doua variantă este cea de preferat fi- 
indcă asigură o montare corectă și o 
prezentare optimă a nălucii. 


Sfatul nr. 2 - cum reglăm 
distanța cârligului față de lest 
Nu intru în amănunte legate de di- 
mensiunea cârligelor, din moment ce 
dropshot-ul este o tehnică de fineţe, 
deci mărimile de la 2 la 6 ar trebui să 
fie perfecte pentru bibanii autohtoni. 
Mai importantă decât multe aspecte 
este distanța cârligului legat în mon- 
tură faţă de lestul care stă, în timpul 
prezentărilor, pe substrat. Regula de 
bază este ca în perioadele reci, cu ac- 
tivitate scăzută, să ajustați lungimea 
firului de sub cârlig la o distanţă de 
12-15 cm de lest, în timp ce în sezo- 
nul cald sau cu activitate crescută, dis- 
tanța poate fi mărită la 20 cm sau 


chiar mai mult. 
[=] Sfatul nr. 3 - ce greutate 
să aibă lestul 

Din experiența personală am ob- 
servat, încă de la primele partide cu 
dropshot că eficiența maximă este 
atinsă atunci când lestul menţine cât 
mai mult timp contactul cu substratul, 
mai ales atunci când imprimaţi acele 
vibrații mărunte vârfului lansetei. În 


momentul în care recuperaţi burta fi- 
rului, lestul se va ridica mai mult sau 
mai puţin... dar cu cât o face mai 
puţin, cu atât mai bine. Reţineţi că 


lestul are rolul unui fel de „ancoră” 
sau punct de ancorare pentru năluca 
voastră - ca și cum capătul firului ar fi 
„legat” de fundul lacului, iar voi bâ- 


țâiți astfel firul prins de substrat. 
Greutățile care se mișcă imediat la 
primele tremurături ale lansetei nu 
sunt eficiente, de aceea trebuie să 
ajustați lestul în funcţie de adâncimea 
apei. De obicei, prefer greutăţi între 7 
şi 9 grame, însă pe cele de 7 grame le 
folosesc, cât mai frecvent, pe ape cu 
adâncimi cuprinse între 2 şi 5-7 metri. 

În cazul acestei tehnici, fiindcă 
pescuiți cu monofilament sau fluor- 
carbon și ridicaţi treptat vârful lanse- 
tei, cât mai încet, pentru a tatona cât 
mai bine zonele restrânse dintre fie- 
care tur de manivelă, veţi simţi mug- 
căturile peștilor atunci când ridicaţi 
lanseta încet, ca pe o îngreunare a 
vârfului, iată de ce este important ca 
lestul să fie asemenea unui punct de 
ancorare pe substrat. 


În loc de încheiere 

Continuăm în numărul următor cu 
alte sfaturi despre dropshot, firele şi 
echipamentele recomandate. Aceasta 
este o tehnică pentru care lansetele și 
mulinetele de spinning par a fi anume 
inventate. NPR 

lacopcă, 


URELIONESCU 


La sfârșit de Gerar, iarna s-a dezlănţuit ca o stihie, acoperind natura cu plapuma albă a 
zăpezii. Pe malurile apelor, clopoței de gheață au împodobit ramurile sălciilor și 
pămătufurile de stuf, glăsuind în bătaia vântului. Cerul este mohorât, păsările sunt 
amorțite și natura împietrită. Gheaţa a zăvorât oglinda lacurilor cu porți de cleștar, 
dându-ne speranţa că vom ajunge mai aproape de peștii care s-au retras pentru iernat. 
Să recunoaștem că așteptam cu nerăbdare aceste zile în care, ca de obicei, „microbul” 
ne scoate din case, la întâlnire, pe gheaţă. 


u o bună pregătire tehnico- 
C tactică, putem aborda orice 

gen de pescuit la copcă. Deși 
acestea nu sunt foarte diversificate, ne 
asigură suficiente variante pentru a 
petrece o zi pe gheață. Echipați cores- 
punzător, informaţi asupra caracreris- 
ticilor bazinelor și a speciilor care le 
populează, contactând eventual și un 
localnic binevoitor, vom alege metoda 
care ne va aduce satisfacţiile dorite. 


Pescuitul cu năluci 

Clasicele năluci de tip dandinetă şi 
mormâșcă, în diverse modele și dimen- 
siuni, sunt cele mai folosite. Dandineta 
este folosită simplă, mai rar cu mo- 
meală în cârlig, eficiența maximă obţi- 
nându-se numai printr-o manevrare 
corectă. Un joc în plan vertical, prin ri- 
dicări și coborâri sacadate, succesive, 
mai lente sau mai bruște, vor convinge 
răpitorii că au în față un peștișor bol- 
nav sau rănit, iar atacul se va declanșa 
rapid. Coborârea dandinetei pe subs- 
trat provoacă un nor de mâl care va 
stârni interesul. Nu ezitaţi să faceți și 
pauze, pentru că răpitorii, deși curioşi, 
sunt mai lenți în această perioadă. 


32 | VÂNĂTORUL ȘI PESCARUL ROMÂN 


Mormâșca este o nălucă mult mai 
mică decât dandineta. Ea este găurită 
în centrul de greutate, pentru ataşa- 
rea firului monofilament de 0,08-0,12 
mm grosime. Nodul cu buclă trebuie 
făcut astfel încât mormâșca să aibă o 
poziţie orizontală în evoluţie. 


A A 


AÉ) 


Cârligul va fi încărcat întotdeauna 
cu larve, chironomide sau viermuși, 
iar momâșca va fi manevrată pe ver- 
ticală, explorând toate straturile apei, 
până la localizarea peștilor căutați. 

Pescuitul cu mormâșca se face cu 
mișcări mai lente, salturile pe verti- 


2 


g 


'*) 
© 

cală alternând cu jocul sacadat, la 
aceeași adâncime și stoparea nălucii. 
Mișcarea nălucii trebuie să fie identică 
cu cea ale larvei în deplasarea ei în 
mediul natural. 

În ultimii ani au apărut tot felul de 
năluci neconvenţionale, unele imi- 
tând vietăţi din mediul acvatic, altele 
total fanteziste, care por a fi eficiente 
dacă sunt manevrate corect. 


Pescuitul la plută 

În acest mod se pot captura și peşti 
de talie mare, astfel că vom folosi 
vergi speciale, scurte, fine şi sensibile, 
cu acțiune de vârf, care permit prezen- 
tarea și jocul natural al momelii, dar 
și semnalizarea prezenței peştilor in- 
teresați de momeala prezentată. 

Vergile vor fi simple sau prevăzute 
cu inele, pentru pescuitul în apele a 
căror adâncime depășete lungimea 
vergii, dar și obosirea unui pește de 
talie mai mare. 


Firul de pescuit va fi monofila- 
ment, cu dimensiuni cuprinse între 
0,08 și 0,12-0,14 mm, în funcţie de 
dimensiunile capturilor preconizate. 

Și dacă este vreme de iarnă, vom găti un pește consistent, 
gustos și suculent, care se mai pescuiește și sportiv, la 
țaparină, în fiordurile Norvegiei. 


Plută trebuie să fie fină, cu portanța 
potrivită, reglată la rasul apei, și ne va 
ajuta să fixăm adâncimea la care cir- 
culă și se hrănesc peștii. 


Pescuitul cu peștișor viu 

Considerat, în ultimul timp, ca mai 
puţin sportiv, poate fi singurul eficient 
în apele populate cu răpitori de talie 
medie și mare. Plută mare, plumbaj 
adecvat, fir rezistent, strună din fir 
textil, cârlig mediu, simplu, dublu sau 
triplu şi, nu în ultimul rând, un peşti- 
şor vioi în cârlig, ne vor acorda șansele 
unor capturi pe măsură. 

Într-o zi geroasă, cu soare sau mai 
înorată, dar cu gheaţă stabilă, verifi- 
cată din timp, putem încerca o partidă 
de pescuit la copcă. Rezultatele, chiar 
dacă sunt, și ele, importante, con- 
tează mai puţin. Aventura, ieșirea în 
mijlocul naturii, întâlnirea cu „tovară- 
şii de suferință”, vor răsplăti toate 
eforturile. NPR 


Ingrediente: 4-5 macrouri, în jur de 
400-500 g bucata, sare, piper, boia de 
ardei dulce, 200 ml vin alb, 3 căţei de 
usturoi tăiaţi felii, 50 ml ulei de măs- 
line, măsline, felii de lămâie și gogoșar, 
frunze de salată pentru ornat. 

Preparare: se eviscerează peștii și 
se îndepărteză capetele. Se pregătește 
o marinată din vin, ulei, sare și usturoi, 
în care se scufundă peștii timp de două 
ore, la rece. Se încinge grătarul, cu căr- 
buni, electric sau pe aragaz, se zvântă 
peștii, se pudrează cu piper și boia și se 
frig la foc mic, până se rumenesc bine 
pe ambele părți. 

Servire: se pot servi pe un platou 
ornat cu frunze de salată verde, garni- 
siți cu măsline și felii de lămâie și go- 
goșar. Pot fi însoțiți de o garnitură din 
orez cu bobul mare, preparat cu capere. 
Un pahar de vin alb sec/demisec le vor 
spori calitățile. 

Poftă bună! NPR 

arsi fotografie 1 MAC 


Când vine vremea copcii, puțini sunt cei ce rezistă 
tentaţiei de a ieși pe luciu imaculat al gheții. Majoritatea 
celor pasionaţi de acest pescuit aparte, dacă îl putem 
numi așa, pun cele necesare în rucsac, mai adauga și un 
sandviș, două, ceva ceai sau cafea fierbinte î în termos și 
iau drumul bălților îngheţate de gerul iernii. 


34 | VÂNĂTORUL ȘI PESCARUL ROMÂN 


e-a lungul anilor, fiecare din- 
D: noi am experimentat dife- 

rite tehnici şi metode, unele 
cu mai mult succes, altele mai puțin 
eficiente, aşa după cum sorții ne-au 
fost mai mult sau mai puțin favorabili 
în ieșirile nostre pe luciul gheții. 


Experienţa de-a lungul timpului 
Fie că am folosit momeală vie, „li- 
belule”, viermuși, peştișori vii, sau nă- 
luci artificiale de forme și culori care 
de care mai acătării, plasate pe subs- 
trat sau jucate în coloana apei, la di- 
ferite adâncimi, rezultatele au depins 
mai întotdeauna de „starea de spirit” 
a „arginţilor” vii aflaţi sub gheaţă. 
Bineţeles că vremea a avut de fie- 
care dată partea ei de contribuţie la 
desfășurarea scenariului derulat în 
jurul copcilor, peştii reacționând dife- 
rit la diferitele condiţii de presiune at- 
mosferică, temperatură, luminozitate 
şi aşa mai departe. Cel mai adesea a 
trebuit să schimbăm tehnica/metoda 
de pescuit de câteva ori până să găsim 
soluţia zilei și a momentului respectiv, 
pentru a atrage atenţia solzoșilor de 
sub gheată și, eventual, a-i ademeni 


la momeală. Pentru fiecare modificare 
a trebuit să pierdem ceva timp iar zi- 
lele iernii nu sunt deloc prea lungi... 


La vremuri noi, metode noi 

Cum ar fi dacă am încerca și o me- 
todă ce oferă două variante simultane 
în cadrul aceleiași tentative de atra- 
gere a peștilor către momeala oferită. 
Ideea este cât se poate de simplă și 
constă în a combina două metode de 
pescuit la copcă, bine cunoscute deja. 
Prima oferă o momeală vie, plasată în 
apropierea substratului sau chiar pe 
substrat, și ținută acolo fără a fi depla- 
sată pe verticala apei. A doua prezintă 
o momeală artificială, mormâșcă, jig, 
lingură, plasată nu foarte departe de 
prima linie, și jucată pe verticală, sa- 
cadat sau la intervale diferite de timp. 
Cele două linii oferă momeli diferite 
pentru gusturi și atitudini, dacă le 
putem numi așa, diferite, ale peștilor. 
În funcţie de condiţiile numai de ei 
ştiute, peștii sunt mai mult sau mai 
puţin activi la momentul respectiv. 
Dar, ca peste tot, unii sunt mai atenţi 
și răspund mai bine atracției generate 
de momeli, alții sunt mai lenți, ca să 
nu le spunem leneși, și preferă ceva, 
să zicem, „de-a gata”. În același timp 
însă, reacţia primilor la stimulii provo- 
caţi de momeală poate atrage atenţia 
și chiar declanșa reacţia celor mai 
puţin activi, iar de aici nu lipsește mult 
până la prima mușcătură...! 


Copca „în doi timpi” 

Tot ce trebuie pentru a pune în 
aplicare metoda „în doi timpi” este să 
facem două copci nu departe una de 
alta, să le zicem „pereche”, undeva la 
60-80 cm una de alta. Într-una din ele 


PE r 


TIER 


vom pune linia fixă, cu momeala vie, 
poziționată în apropierea substratului 
sau chiar pe substrat, aşa cum am 
spus, pe care o lăsăm nemișcată. În a 
doua copcă punem linia cu năluca ar- 
tificială, pe care o jucăm pe verticala 
apei. Ideea este că, dacă avem în apro- 
piere, să zicem, un banc de pești, ini- 
tial inactivi, unii dintre ei pot fi atrași 
de jocul artificialei și vor veni să o in- 
specteze și poate chiar să muște. Fap- 
tul poate declanșa și reacţia altora din 
grup, care, poate mai „timizi” sau mai 
puţin agresivi, se vor apropia doar și 
vor da peste momeala vie oferită pe 
prima linie. Tentaţia poate fi suficient 
de mare și astfel vom avea trăsătură și 
la linia fixă. În afara faptului că pes- 
cuim la două copci, ambele ușor de su- 


pravegheat simultan fiind apropiate, 
putem decide, în funcţie de frecvența 
trăsăturilor la una dintre linii, pe care 
dintre metode, fixă sau jucată, vom 
merge în continuare. Câștigăm timp și 
creștem eficiența. 

Alegerea momelilor naturale și a 
nălucilor folosite rămâne o chestiune 
de preferință personală. Atenţie doar 
la spaţierea perechilor de copci, tre- 
buie să păstrăm o distanţă suficientă 
între ele, cel puţin 8-10 metri, pentru 
a nu slăbi rezistența gheții, mai ales 
dacă ne deplasăm spre locuri cu adân- 
cimea crescândă a apei. Siguranţa pe 
gheață rămâne primul lucru de avut 
în vedere, mai ales atunci când expe- 
rimentăm o metodă nouă, „în doi 
timpi”! NPR 


Pai 

Shad-uri şi avaţi pe Jiu 


Text şi fotografie DORU DINEA 


Chiar dacă face parte din familia Ciprinidae, avatul este sută la sută un poe răpitor şi 
poate singurul ce poate fi capturat, aproape exclusiv la momeli artificiale. Pentru 
capturarea acestui pește practic un pescuit dinamic, în mișcare, cu năluci sau cu muște 
artificiale, de aceea îl consider ca un adevărat „păstrăv” al apelor colinare și de șes. 


unt zile când apa pare că fierbe 
S la suprafață datorită atacurile 

brutale ale avaților și altele, în 
care se înregistrează tăceri suspecte și 
grele, în care nu se observă nici măcar 
înotul panicat al peștişorilor pradă. În 
oricare din aceste zile, avaţii sunt pru- 
denți, pretenţioşi și foarte rar s-a întâm- 
plat să am partide de pescuit în care 
acești pești „să lase garda jos” și să 
atace violent orice fel de năluci. Nu pot 
spune că avaţii au un anumit tip de nă- 
lucă preferată. Chiar dacă se dovedește 
prinzătoare pentru un anumit timp, nu 
de puţine ori, în cursul unei singure 
partide de pescuit, sunt nevoit să 
schimb de mai multe ori tipul de nălucă 
din capătul firului de linie. 

În pescuitul la avaţi cu năluci soft, 
cele mai bune rezultate le-am avut la 
shad-uri și mai modeste la grub-uri. 
Sunt năluci consumabile, care se pot 
deteriora destul de repede, dar marele 
avantaj este acela că sunt cele mai ac- 
cesibile ca preț dintre nălucile de tip 
soft. Pentru lestare, folosesc jig-uri cu 
cap sferic, deoarece evoluează cel mai 
bine prin curenții de apă ai râului. În 
funcţie de turbiditatea apei, colorez 
uneori, cu ajutorul creioanelor tip mar- 
ker permanent, capul sferic al jig-uri- 
lor. 

Când apele râului au claritate și cotă 
normale, folosesc  shad-uri de 
6-7 cm lungime, mai tari, astfel încât, 
ţinute vertical cu capul în jos, coada nă- 
lucii să nu se încline la un unghi mai 
mare de 10-15 grade. Deasemenea, pa- 
leta cozii să fie normală sau mică, nici- 
decum supradimensionată. Aleg astfel 
de shad-uri pentru că, la o viteză mare 
de recuperare sau pe jerk-uiri, năluca 
dezvoltă o vibrație măruntă și își men- 
ține echilibrul în curenții de apă ai râu- 
lui. Avatul e pretenţios și refuză, de 
obicei, nălucile cu vibrații largi, ample. 


In pescuitul la avaţi 

cu năluci soft, cele mai 
bune rezultate le-am avut 
la shad-uri și mai modeste 
la grub-uri. Sunt năluci 
consumabile, care se pot 
deteriora destul de repede, 
dar marele avantaj este 
acela că sunt cele mai 
accesibile ca preţ dintre 
nălucile de tip soft. 


Tatonez în special apele de suprafaţă, 
dar când observ că nu am atacuri, cobor 
cu evoluţia nălucii până pe substrat. 
Pentru astfel de condiţii de pescuit, cele 
mai prinzătoare mi s-au părut shad- 
urile în culori alb-cenușiu cu negru, alb- 
sidef cu negru, și auriu cu negru. Am 
avut rezultate și la shad-urile cu un for- 
mat slim, cât și la cele cu un format mai 
corpolent, spre forma fat. Am folosit jig- 
uri cu greutăți de 7-9 g. 

Atunci când nivelul a fost foarte scă- 
zut, iar apa a avut o claritate foarte 
mare, am pescuit tot cu shad-uri tari, de 
4-5 cm lungime și, în general, cu un for- 
mat slim. Pentru astfel de condiții am fo- 
losit shad-urile translucide, cu sau fără 
glitter, pe fonduri de culori cât mai dis- 
crete de alb, verde sau auriu. Jig-urile 
folosite au fost cele cu greutăți de 3-5 g. 
Ca nălucile să evolueze cât mai bine, am 
folosit un fir de linie de 0,18-0,20. 

Pe ape crescute și cu turbiditate 
mare am folosit shad-uri de până la 8- 
10 cm lungime. Au fost prinzătoare 
cele cu forme fat, flat, precum și cele cu 
un format slim. Am mai folosit și grub- 
uri cu o singură coadă vibratilă, tot cu 
lungimi mai mari. Deoarece pe ape cu 
turbiditate mare viteza pe care am im- 
primat-o unor astfel de năluci a fost 
medie și mică, am folosit mai mult 
shad-urile moi, flexibile, astfel încât, ti- 
nute vertical cu capul în jos, coada nă- 
lucii să se încline la un unghi mai mare 
de 90 de grade. De multe ori, pentru 
astfel de condiţii, folosesc tehnica „la 
scurt”, pe lângă maluri. Am ales shad- 
uri şi grub-uri cu un colorit alb, alb- 
sidef, galben-fluo sau verde-fluo. 
Pentru lestare am folosit jig-uri cu greu- 
tăți de 9-11 g. 

Deoarece, în general, la pescuitul 
avaţilor folosesc, ca fir de linie, unul de 
grosime mică, întotdeauna am frâna 
tamburului slăbită ceva mai mult decât 
e necesar și, dacă este prea mult, o mai 
strâng pe parcursul drilului. Avaţii 
mari, de peste 3-4 kg, sunt foarte bătă- 
ioși în prima parte a drillui, iar dacă 
frâna tamburului nu e reglată bine, pot 
rupe un fir de linie mai subțire. Un 
amănunt de o foarte mare importanță 
este acela că, întotdeauna, sunt atent 
ca ascuţișul cârligelor de la jig-uri să fie 
cât mai bun, mai ager, pentru că acești 
pești au gura foarte tare. 

Pescuitul avatului, atât la spinning 
cât şi la fly, dăruiește întotdeauna 
clipe de neuitat. Cu toate că sunt și 
zile în care avaţii sunt supărător și 
chiar enervant de prudenţi, cu răb- 
dare, perseverență și năluci bune, 
putem să le păcălim vigilenţa, iar 
shad-urile și grub-urile ne vor fi, de 
multe ori, de ajutor. NPR 

Ordinul de prohibiție 


Reglementarea pescuitului 
pentru anul 2016 


MUGUREL IONESCU 


DEZVOLTARII RURALE nr. 154/02.02.2016 și al MINISTERUL MEDIULUI, APELOR 


În Monitorul Oficial nr. 102/2016 a apărut ORDINUL MINISTERUL AGRICULTURII ŞI 
PĂDURILOR nr. 204/05.02.2016, privind stabilirea perioadelor și zonelor de prohi 


I 
iție 


a pescuitului, precum și a zonelor de protecție a resurselor acvatice vii în anul 2016. 


OR 
= 


— 


ă prezentăm, în continuare, 

câteva reglementări, de inte- 

res pentru cititorii noștri, pes- 
cari sportivi, de agrement sau 
administratori de bazine piscicole. 

Art. 1 - (1) Se instituie măsuri de 
prohibiţie pentru pescuitul în scop co- 
mercial, recreativ/sportiv şi familial al 
oricăror specii de pești, crustacee, mo- 
luște și al altor vieţuitoare acvatice în 
habitatele piscicole naturale, pe o du- 
rată de 60 de zile, în perioada 10 apri- 
lie — 08 iunie inclusiv, iar în apele care 
constituie frontieră de stat, inclusiv 
Golful Musura, pe o durată de 45 de 
zile, în perioada 10 aprilie - 24 mai in- 
clusiv, cu excepţiile prevăzute în prezen- 
tul ordin. 

Art. 5 - (1) Se interzice pescuitul co- 
mercial, recreativ/sportiv şi familial al 
speciilor de pești şi al altor vieţuitoare 
acvatice, după cum urmează: 

a) știuca, pe o durată de 35 zile, în 
perioada 10 februarie - 15 martie inclu- 
siv, cu respectarea prevederilor art. (1); 


38 | VÂNĂTORUL ȘI PESCARUL ROMÂN 


b) pietrarul (Zingel zingel), ghibor- 
tul de râu (Gymnocephalus baloni), 
cernuşca (Petroleuciscus borystheni- 
cus/Leucisus borysthenicus), şalăul 
vărgat (Stizostedion volgensis), aspre- 
tele (Romanichtyis valsanicola), peca- 
rina (Pecarina demidoffi), guvidul de 
baltă (Proterorhinus marmoratus), gu- 
vidul (Neogobius syrman), zglăvoaca 
răsăriteană (Cottus poecilopus), los- 
trita (Hucho hucho), mihalțul (Lota 
lota) și caracuda (Carassius carassius), 
precum şi alte viețuitoare acvatice in- 
cluse în anexele nr. 4A și 4B la Ordo- 
nanța de urgență a Guvernului nr. 
57/2007 privind regimul ariilor natu- 
rale protejate, conservarea habitatelor 
naturale, a florei și faunei sălbatice, 
aprobată cu modificări şi completări 
prin Legea nr. 49/2011, cu modifică- 
rile şi completările ulterioare, tot tim- 
pul anului; 

c) coregonul, păstrăvul de mare 
(somonul de Marea Neagră), lipanul, 
tot timpul anului; 

d) păstrăvul indigen, păstrăvul cur- 


cubeu și păstrăvul fântânel, începând 
cu data intrării în vigoare a prezentului 
ordin până la data de 30 aprilie inclu- 
siv şi din 15 septembrie până pe 31 de- 
cembrie; 


d) pescuitul guvizilor, pe o durată 
de 30 de zile, în perioada 1 mai - 30 
mai inclusiv; 


Art. 10 - (1) Prevederile prezentu- 
lui ordin nu se aplică unităţilor de ac- 
vacultură, inclusiv celor situate în ariile 
naturale protejate, cu excepția celor din 
teritoriul Rezervaţiei Biosferei “Delta 
Dunării”. 

Observăm, din nou, aceleași pre- 
vederi „în coadă de pește”, cum ar fi 
lăsarea la voia întâmplării a pescuitu- 
lui salmonidelor începând cu 1 ianua- 
rie 2017 până la apariția viitorului 
ordin de prohibiţie, dubla prohibiţie 
pentru pescuitul știucii, precum și im- 
posibilitatea controlului asupra pes- 
cuitului familial în Delta Dunării în 
perioada de prohibiţie. NPR 


Populare cu peşte 


O reușită acţiune 
de populare cu peşte 


Text și fotografie TITUS PINTEA 


LA ZI 


Consecvențţi și conștienți de importanţa bunei gospodăriri a apelor din administrarea 
AJVPS Bihor, în perioada 8-12 februarie, Clubul Pescarilor Oradea din cadrul asociaţiei, 
prevăzându-și în bugetul anual fondurile necesare populărilor cu pește, a inițiat, și în 
acest an, programul de bună gospodărire, oferind membrilor pescari fonduri piscicole 


bogate în pește. 


stfel, în acumularea Leş- 
Bihor, aflată la 17 km de 
oraș, s-a deversat cantitatea 


de 1.000 kg de crap și 600 kg de 
caras, pești sănătoși, achiziționaţi de 
la pescăria Ineu din judeţul Arad. 
Transportul s-a realizat în condiții op- 
time, cu hidrobion prevăzut cu insta- 
laţie de oxigenare a apei, dovada 
reușitei fiind pierderea a numai doi 
pești la asemenea cantitate. 

După deversarea în lac a urmat 
deversarea a 300 kg de crap în râul 
Crișul Repede, în sectorul din oraș 
unde malurile râului sunt străjuite de 
un brâu lat de trestii, zona fiind potri- 
vită dezvoltării pentru această specie. 

De remarcat este faptul că, prin re- 
petarea acţiunilor anuale, rezultatele 
nu se lasă așteptate, astfel că, în acu- 
mularea Leş, crapii de 3-6 kg au ono- 
rat străduinţele undițarilor, dar nici 
ştiucile nu s-au lăsat mai prejos, cap- 
turi de până la 10 kg fiind obținute de 
pescarii orădeni în sectorul din oraș. 

Deși ne străduim să oferim mem- 
brilor pescari un fond piscicol bine în- 
treținut, actualele prevederi legislative 
permit unei categorii de pescari ce nu 
sunt membrii niciunei asociații să pes- 
cuiască în apele Crișurilor, fără ca ace- 
ştia să contribuie cu vreun leu la 
întreținerea fondului piscicol. Acești 
pescari vor să pescuiască cu doar 30 
lei un an întreg, și un simplu calcul a 
dovedit, pe baza unor constatări din 
teren, că în apele publice, acești „cor- 
morani”, nemembri pescari, pot cap- 
tura anual până la 90 kg pește. 

Pentru abnegaţia cu care au răs- 
puns la solicitarea secretarului CPO, 
dl. Kaup Ciprian, care a condus acțiu- 
nile de repopulări, am datoria să evi- 
denţiez colectivul de pescari care au 
cărat cu coșurile peștele dela hidro- 
bion la lac, și sunt mereu aceiași 
membrii entuziaști, dl. Damian Bo- 
tond, paznic piscicol, dl. Dubovan La- 
dislau, vicepreşedinte CPO, dl. 
Szilaghi Zsolt, pescar de competiţie, 
multiplu campion, dl. Borz Marius, dl. 


Uşvat Dan, dl. Oprea Cristian, dl. Kra- 
lik Claudiu, acţiunea fiind urmărită și 
de inspectorul ANPA, dl. Toiescu Ro- 
mulus. 

Menţionez ca măsură distructivă, 
devalizarea apelor de munte, concret 
a Crișului Repede, zona salmonicolă, 


unde ANPA a permis pescuitul doar 
pe bază de taloane, iar râul, ce oferea 
satisfacţii pescarilor de salmonide, 
bine întreţinut vreme de 20 de ani de 
AJVPS Bihor prin deversări de peste 
100.000 de puieţi de indigeni, este ac- 
tualmente distrus. NPR 

Ww © 
nouta ți de prin magazine 
Kuusamo cu mărgică prinde 
bine în apă mică! 


KUUSAMO 
rg? FINLAND 


Când vine vorba de ştiuci la început de sezon, modelele Kuusamo Pro- 
fessor dau lecţii la scenă deschisă multor altor linguri de firmă. Modelele 
de peste 20 de grame sunt o adevărată mașină de prins știuci atunci când 
acestea se află la o adâncime de 2-3 metri de suprafața apei, în timp ce mo- 
delele ușoare fac oricând ravagii în apă mică. Spre deosebire de modelul 
standard, modelul Professor 3 Bead are incorporată o mărgică specială, 
care serveşte drept semnal ţintă, pentru ca răpitorii să-şi temporizeze atacul 
și să-și focalizeze mai bine prada. Puteţi să armaţi lingura cu ancore la am- 
bele capete, pentru a crește rata peștilor înțepați, și dacă faceţi asta, lingura 
poate fi pescuită atașând-o ori de la un capăt, ori de la celălalt. Rezultatul: 
două evoluţii diferite într-o singură nalucă! NPR 

localitatea 


Kyaa (cod postal / nourosnÑ miut) (adresa / anpec) 


F.S.P.-1 cod fiscal 
PEN 1002600023242 


destinatar 
KOMY (numele, prenumele / þpamumms, mumwmanss) 

GI IEEE 


STRICTUL NECESAR - 
Rezolvare din numărul trecut 


mica publicitate 


Cumpăr tocuri pentru praf de pușcă 
realizate din corn de cerb, cât și alte lu- 
crări de artă cinegetică (tablouri, statui 
bronz etc.). Ofer prețuri avantajoase. 
Alexandru Bârsan (Sibiu). Tel: 0727- 
228.121; E-mail: a.barsan@ gmail.com 
Vând armă de vânătoare marca 
KRUPP cu trei inele, cal. 16, preț 400 
euro, negociabil. Tel. 0351-452.256. 
Vând armă driling marca KRUGAL, 
cal. 16x8 MMAN, unicat. Tel. 0746- 
019.568. 


TALON DE ABONAMENT 


ZIUA 


MARTIE 2016 


ÎNCEPUTUL PERIOADEI 
FAVORABILE PESCUITULUI 


FAZELE LUNII 


SOAR 


E 
RASARE APUNE 


mica publicitate 


Vând armă de vânătoare marca 


1 M 5.22 11.04 16.57 23.17 BERETTA cal. 12 BOCK, nouă, și cutie 
2 M 6.11 11.49 17.48 23.51 metalică, ambele la preţul de 5.500 Lei. 
3 J 7.01 12.36 18.35 - Tel. 0721-741.589. 
4 V 0.06 5.46 12.32 18.11 eossssopsnssssonssssspsasessoseseesopesecoposssssppssssspssssssspssssesssessee 
5 5 101 6.32 13.17 19.08 Vând armă de vânătoare BROWNING 
6 D 143 715 14.01 19.44 SCHOELLER PHOENIX, cal.12. Tel. 
TE 2.34 7.59 14.43 20.28 0722-224.762. 
8 M 3.25 8.36 15.26 21.17 eseveseesevsososssessosusessosssesesssveeseseseosesssesssssseesessseesessseees 
9 M 413 9.14 16.04 22.08 Vând căţei din rasa Epagneul Breton, 
10 | 5.09 9.52 16.59 22.51 de culoare standard alb-orange, năs- 
N V 553 10.43 17.45 - cuți pe data de 28.09.2015, din părinți 
12 5 0.41 6.32 12.16 19.03 din linii de lucru Franța și Italia, ce și- 
13 D 1.33 7.24 13.09 19.46 au confirmat aptitudinile în concursuri 
14 L 2.25 815 14.01 20.39 naționale de lucru vânătoare și frumu- 
15 M 3.17 9.06 14.51 21.21 sețe. Informaţii la tel. 0742-100.378. 
16 M 4.05 9.51 15.44 22.09 eosssssossssssonnsssspssssesosesessopesesoposssssppsssssposssssspsssesseseseee 
17 J 4.59 10.33 16.31 - Vând armă de vânătoare marca PE- 
18 V 0.01 5.04 11.47 17.32 RAZZY MX 200, cal. 12 cu țevi duble: 
13 5 0.55 5.49 12.32 18.26 țeavă special pentru talere L = 67 mm, 
20D 141 6.34 13.29 19.13 țeavă pentru vânătoare cu L = 75 mm 
21 L 2.30 7.26 14.16 20.01 cu şocuri interschimbabile, pat ME- 
22M 2.26 8.12 15.04 20.48 MORI SISTEM, trăgaci reglabil şi de- 
23M 319 9.04 15.49 21.37 tașabil. Relații la tel. 0235-481.071. 
24 J 407 9.56 16.32 - EBE A FẸ aa 
25 V 0.19 5.44 11.26 18.13 Vând armă de vânătoare marca IJ 54 
26 S 0.47 6.38 12.11 19.01 cal. 12, în stare perfectă, toc, cartușieră 
27 D 1.31 7.22 13.04 19.52 piele, costum vânătoare, rucsac, cizme, 
28 L 2.22 814 13.51 20.46 la prețul de 14.000 Lei. Nicolae Apos- 
23M 3.05 9.06 14.39 21.34 tol, tel. 0721-463538/ 0241.617.626. 
30 M 3.51 10.03 15.25 22.21 seseosssssesssoussosessusesssesseecoessoecosseosssosssesposssessssseesseseseee 
31 J 4.37 10.54 16.13 - AJVPS Hunedoara are de vânzare căţei 
În noaptea de sâmbătă 26 spre duminică 27 martie, din rasa copoi ardelenesc, cu vârsta de 
se trece la ora de vară, ora 3.00 devenind ora 4.00. 6 luni. Pentru detalii, ne puteţi contacta 
la tel. 0723-387.454 sau 0254-215.422. 
VEDETE LA VÂNĂTOARE 
: ION MIHAIU 
2 ORIZONTAL: 1) Colecţia... vânătorului de vedete. 
2) Corespunde tuturor așteptărilor - A vedea la dis- 
3 tanţă fără binoclu. 3) 12 grade în Grecia! - Cercul ve- 
detelor pe patru roţi. 4) Tocite la vânătoare - Vânător 
4 de barză (fig.). 5) Oasele dintr-un ospăț preistoric - 
Amici într-o campanie! 6) Cale de mijloc într-o călă- 
torie! - Inelați natural. 7) Se pune la pălăria vânăto- 
5 rului - Grăsime de focă! 8) Unul care vânează râsul - 
Lipsită de dulceaţă. 9) Arma vânatului împotriva vâ- 
G nătorilor (fig.) - Când erau ultima oară stelele pe cer. 
10) Capabilă să vâneze în junglă (fig.) - Lipsit de sevă. 
VERTICAL: 1) Una cu valoare de simbol. 2) led într- 
7 un molid! - Râvna vânătorului - Areal de vânătoare. 
3) Vânatul în plin sezon - A aplica lovituri violente în 
8 mod repetat. 4) Simbolul unor vedete de primăvară 
(sing.). 5) Vas de apă dulce - Trec la dreapta! - Pri- 
9 mele la vorbire. 6) 13 victime! - Arată cum trebuie. 
7) Practici secrete, accesibile numai celor inițiați. 
8) Depozitul plutitor - Se vânează cu... mult umor. 
10 9) Indicatoare pentru necunoscători. 10) Cel ce te vâ- 


nează într-un război - Mereu într-o ureche. 

....c.c....c.ccosesoccooooesocooeeocoocosoee 


Puteţi primi acasă revista Vânătorul și Pescarul Român. Primiţi 12 
reviste consecutive începând de la data abonării. Completaţi cuponul 
alăturat și trimiteţi-l împreună cu dovada plăţii abonamentului (copia 
ordinului de plată sau a mandatului poștal) pe adresa: AGVPS din 
România, București, Calea Moșilor nr. 128, Sector 2, cod 020882. 


mica publicitate NPR 
Anunţ gratuit - maximum 


........ccccooocoooeoecoocococococeoee 


: 15 cuvinte 

: Text: PRI 

: Doresc să mă abonez la revista VANATORUL ȘI 
i PESCARUL ROMÂN pe o perioadă de 12 luni (2016). 
: PARTEA E E AT PRENUME. 

i o... ........cccccccceeeneneeeeeeeeeeeeeeeeeeeeeeneee Adresa la care doresc să primesc revista este: 

s: Data: seca ca ei aia alese aaa ea e aelaa 


Semnătura 
Am achitat suma de 


Ordin:de-plată, Nri.iszse cca tn aie at d a ca Da atu a Deac 
Mandat poștal, Nr 


: Adresa redacției: AGVPS din 
: România, București, Calea Moşilor 
: Nr. 128, Sector 2, Cod 020882 


Plata se va face în Contul RO23RZBR 0000 0600 0066 7242 deschis la 
Raiffeisen Bank — Agenţia Moșilor. AGVPS din România, C.I.F. nr. 24251140. 


....cccoseoocooecocooenoecoooooooococococococeooecee 


PUBLICITATE 


CANISA CERNICA 


AUTORIZATĂ SUB NR. 0115-1F/18.11.2013 


„_„„ Sunt disponibili pentru vânzare, 4 
căţei din părinți folosiți la vânătoare, după cum urmează: 


e o femelă de copoi ardelenesc, născută în data de 24.05.2015; 
e o femelă de copoi ardelenesc, născută în data de 26.05.2015; 
e 2 masculi de tekel sârmos, născuţi în data de 10.09.2015. 


Căţeii și câinii precizaţi vor fi livraţi cu atestate de povenienţă şi carnete de sănătate. 


Preţul de vânzare este de doar 500 lei, cu TVA inclus în preţ. 


Doritorii se pot adresa d-lui Gelu Pintilie, la tel. 021-2'70.80.60 / 0727-985.219 
sau d-lui tehn. Florin Buzatu, la tel. 0732-333.113. 

ARMA ELEGANTĂ 


Unică şi exclusivă, o capodoperă realizată 
| manual, la cele mai înalte standarde de 
- Vau măiestrie a armurierilor de la Merkel. De la 
)) lemnul sculptat până la metalul gravat, emană 
un aer de eleganță și noblețe. 


Importator și 
distribuitor 
autorizat! www.huntershop.ro A clasică 160.4 CIO 


ARMĂ CLASICĂ 160 AE 


a tobă cada 


omi n prin emis umile nooste: 
e Stilul Prinde ţ treaz alături de pescari pasionati = 
e Reguli pentru adevărații vânători, în vederea creșterii calităţii faunei 
e Un stil de viaţă activ și sănătos pentru întreaga familie 


EENMAA FHAILIITILIA A BAIPRIILE 
LA INA AMI 
AT TATT 


UU VU l 

